Καπιταλιστική παγκοσμιοποίηση, ιμπεριαλισμοί, γεωπολιτικό χάος και οι επιπτώσεις τους - elaliberta.gr\nΚυριακή, 26 Μαρτίου 2017 15:11\nΚαπιταλιστική παγκοσμιοποίηση, ιμπεριαλισμοί, γεωπολιτικό χάος και οι επιπτώσεις τους Κύριο\nΣύμφωνα με την απόφαση που πήρε η Διεθνής Επιτροπή (ΔΕ) το Φλεβάρη του 2016, το Εκτελεστικό Γραφείο της 4ης Διεθνούς υποβάλλει προς συζήτηση μια πιο επεξεργασμένη έκδοση των θέσεων με τίτλο “Καπιταλιστική παγκοσμιοποίηση, ιμπεριαλισμοί, γεωπολιτικό χάος και οι επιπτώσεις τους”. Η μετάφρασή τους και η δημοσίευσή τους θα επιτρέψουν να επεκταθεί πέραν της ΔΕ -και πάνω στη βάση ενός κοινού κειμένου αναφοράς- η συζήτηση και η συλλογική επεξεργασία που έχει ξεκινήσει πριν από τρία χρόνια. Σε αυτό το στάδιο, το Γραφείο, δεν παίρνει θέση στις λεπτομέρειες των αναλύσεων ενός κειμένου που βρίσκεται “σε επεξεργασία”. Ελπίζει ωστόσο ότι ένα σχέδιο απόφασης θα μπορέσει να παρουσιαστεί το φθινόπωρο ενόψει της Διεθνούς επιτροπής του 2017, ιδιαίτερα χάρη στις συμβολές που θα υποβληθούν από τις εθνικές οργανώσεις.\nΔύο άλλα κείμενα βρίσκονται σε διαδικασία συζήτησης στο επίπεδο της Διεθνούς Επιτροπής, το ένα για το ζήτημα της οικοδόμησης κομμάτων, το άλλο σε σχέση με το “επαναστατικό υποκείμενο”. Αυτοί οι χώροι επεξεργασίας δεν έχουν επομένως ενσωματωθεί στις θέσεις που παρουσιάζονται σήμερα. Τα τρία αυτά ντοκουμέντα θα μπορέσουν στη συνέχεια να εμπλουτιστούν αναμεταξύ τους.\nΑυτό που θέλουμε είναι να καταλάβουμε τί υπάρχει το νέο στην παγκόσμια συσσωμάτωση. Είναι χρήσιμο να αναζητήσουμε διατυπώσεις, όρους, ακόμα και έννοιες που να μπορέσουν να αποδώσουν τους νεωτερισμούς. Ορισμένοι όροι, έτσι, προτείνονται εδώ, με πάνω-κάτω υποθετική χροιά. Εξάλλου, πολλές απλό τις λέξεις έχουν διαφορετικές σημασίες ανάλογα με τις χώρες (ή τις πολιτικές παραδόσεις). Επίσης, η επιλογή μιας ονομασίας μπορεί να προσφέρει την αυταπάτη μιας απάντησης, χωρίς στην πραγματικότητα να ορίζεται το περιεχόμενό της. Δεδομένων αυτών των δυσκολιών, ο ένας από τους στόχους της συζήτησης είναι να δοκιμαστεί η δυνατότητα και η χρησιμότητα ενός κατάλληλου λεξιλογίου για την παρούσα κατάσταση.\nΤέλος, ορισμένα παραρτήματα θα μπορούν να προστεθούν, για να αναλυθούν περαιτέρω ζητήματα (οικονομική κρίση...) και περιφερειακές καταστάσεις με τη συμβολή των ενδιαφερόμενων εθνικών οργανώσεων.\nΈκδοση της 15 Δεκεμβρίου 2016 για τη Διεθνή Επιτροπή του Φεβρουαρίου 2017\nΗ γενίκευση των νεοφιλελεύθερων πολιτικών -που αρχικά εφαρμόστηκαν σε χώρες όπως η Χιλή, η Μεγάλη Βρετανία ή οι ΗΠΑ, αλλά και που επεκτάθηκαν έως και στις χώρες της ανατολικής Ευεώπης- επιταχύνθηκε απότομα μετά τη διάλυση της ΕΣΣΔ και την αποσύνθεση του σοβιετικού στρατοπέδου, στις αρχές της δεκαετίας του 1990. Η καπιταλιστική παγκοσμιοποίηση γνώρισε πλήρη ανάπτυξη, οδηγώντας σε έναν νέο τρόπο ιμπεριαλιστικής κυριαρχίας με πολλαπλές και βαθιές επιπτώσεις.\nΗ νεοφιλελεύθερη τάξη παραμένει ωστόσο ανολοκλήρωτη, ασταθής, και οδηγεί σε μια διεθνή κατάσταση που είναι χρονίως χαοτική. Ορισμένοι παραδοσιακοί ιμπεριαλισμοί συνέχισαν να παρακμάζουν, ενώ νέες καπιταλιστικές δυνάμεις αναδεικνύονται και αναζωογονούν γεωπολιτικούς ανταγωνισμούς. Σε πολλές χώρες και περιοχές, η καθολική βία των νεοφιλελεύθερων διαταγών οδήγησε σε αποσύνθεση των κοινωνικών ιστών, σε οξείες κρίσεις καθεστώτων, ακόμα και σε λαϊκές εξεγέρσεις, αλλά επίσης και σε επικίνδυνες αντεπαναστατικές εξελίξεις. Πολλοί λαοί πληρώνουν ήδη από τώρα βαρύ τίμημα για την παγκόσμια οικολογική κρίση -ιδιαίτερα, αν και όχι μόνο, για την κλιματική θέρμανση-, που όλο και επιδεινώνεται.\nΔιαθέτουμε τώρα εμπειρία από την καπιταλιστική παγκοσμιοποίηση και από τις επιπτώσεις της, που μας επιτρέπει, με μια απόσταση, να επικαιροποιήσουμε τις προηγούμενες αναλύσεις μας και να προσεγγίσουμε και νέα θέματα. Ο στόχος είναι, πάνω απ’όλα, να τροφοδοτήσουμε μια διεθνή διαδικασία συλλογικής σκέψης. Η βάση είναι συχνά ορισμένα επιχειρήματα που ήδη συμμεριζόμαστε, αλλά επιχειρούμε να ωθήσουμε τη συζήτηση ακόμα πιο πέρα για τις επιπτώσεις. Με αυτό το στόχο, και με κίνδυνο να υπεραπλουστεύουμε σύνθετες πραγματικότητες, παρουσιάζουμε ως “καθαρές” σημερινές εξελίξεις που συχνά ωστόσο παραμένουν ανολοκλήρωτες, για να μπορέσει να εντοπιστεί καλύτερα αυτό που μοιάζει να είναι καινούργιο.\n▪ Βαθιά τροποποίηση και διαφοροποίηση της θέσης των παραδοσιακών ιμπεριαλισμών: Αμερικάνικη (ΗΠΑ) “υπερδύναμη”. Αποτυχία της οικοδόμησης ενός ενσωματωμένου ευρωπαϊκού ιμπεριαλισμού. “Εξασθένιση” των ιμπεριαλισμών της Γαλλίας και της Μ. Βρετανίας. Στρατιωτικά “κουτσουρεμένοι” ιμπεριαλισμοί (κυρίως Γερμανία, αλλά και Ισπανία απέναντι στη Λατινική Αμερική). Διατήρηση υποταγμένης θέσης του γιαπωνέζικου ιμπεριαλισμού. Κρίσεις κοινωνικής αποσύνθεσης σε ορισμένες δυτικές χώρες (Ελλάδα), που ανήκαν ιστορικά στην ιμπεριαλιστική σφαίρα...\n▪ Ανάδυση νέων (πρωτο)ιμπεριαλισμών: Κίνα, που επιβεβαιώνεται σήμερα ως η δεύτερη παγκόσμια δύναμη, και Ρωσία, που καταφέρνει να επιβάλει τα συμφέροντά της στο πολεμικό μέτωπο της Συρίας.\n▪ Σημαντικές αλλαγές στο διεθνή καταμερισμό της εργασίας, με τη “χρηματιστηριοποίηση” της οικονομίας, την αποβιομηχάνιση ορισμένων δυτικών χωρών, ιδιαίτερα των ευρωπαϊκών, μεταφορά του κέντρου της παγκόσμιας παραγωγής εμπορευμάτων ιδιαίτερα στην Ασία -χωρίς να παραμελούμε ωστόσο το γεγονός ότι οι ΗΠΑ, η Γερμανία, η Ιαπωνία παραμένουν κύριες βιομηχανικές δυνάμεις.\n▪ Ανισόμερη ανάπτυξη του κάθε ιμπεριαλισμού, που μπορεί να είναι ισχυρός σε ορισμένους τομείς, αδύναμος σε άλλους. Η ιεραρχία των ιμπεριαλιστικών κρατών είναι, κατά συνέπεια, πολύ πιο σύνθετη, απ’ό,τι στο παρελθόν, για να εντοπιστεί. Οι ΗΠΑ παραμένουν προφανώς ο υπαριθμόν ένα ιμπεριαλισμός: είναι η μόνη χώρα που είναι σε θέση να διεκδικεί τη πρωτιά σε σχεδόν όλους τους τομείς, αλλά καταγράφουν ωστόσο ταυτόχρονα και μια σχετική παρακμή στο οικονομικό επίπεδο και προσκρούουν και σε περιορισμούς της παγκόσμιας ισχύος τους.\nΤο ΝΑΤΟ φιλοδοξεί τώρα να επεμβαίνει πολύ πέρα από το διατλαντικό θέατρο επιχειρήσεων. Η κρίση στη Μέση Ανατολή αποδεικνύει ωστόσο ότι ο οργανισμός δεν αποτελεί επιχειρησιακό πλαίσιο που να είναι σε θέση να επιβάλει εύκολα το νόμο του παντού. Η στρατιωτική συμβολή των ευρωπαϊκών του μελών παραμένει περιθωριακή. Οι εντάσεις είναι έντονες με τον περιφερειακό φύλακα, την Τουρκία. Οι συμμαχίες που πλέχτηκαν σε κάθε θέατρο επιχειρήσεων είναι κυμαινόμενης γεωμετρίας και με καθεστώτα που αντιτίθενται μεταξύ τους, όπως η Σαουδική Αραβία και το Ιράν.\nΒρισκόμαστε μπροστά σε μια κλιμάκωση του διιμπεριαλιστικού ανταγωνισμού. Σε γεωπολιτικό επίπεδο, το νέο μέλος, η Κίνα, απαιτεί να εισέλθει στην αίθουσα των πιο μεγάλων. Η Ρωσία έχει επιβάλει την αναπόφευκτη παρουσία της στη διευρυμένη σφαίρα επιρροής της (Συρία). Η ιαπωνική κυβέρνηση προσπαθεί να μειώσει τη στρατιωτική της εξάρτηση από τις ΗΠΑ και να απελευθερωθεί από τις ειρηνιστικές ρήτρες του ιαπωνικού Συντάγματος. Σε οικονομικό επίπεδο, ο ανταγωνισμός αναζωπυρώνεται, η ελευθερία κινήσεων των κεφαλαίων επιτρέπει ακόμα και σε “υπο-ιμπεριαλισμούς” να διεκδικήσουν πολύ πέρα από την περιφερειακή τους σφαίρα. Σε ιδεολογικό επίπεδο, οι κυρίαρχες τάξεις αντιμετωπίζουν μια κρίση νομιμοποίησης και, συχνά, και σημαντικές θεσμικές δυσλειτουργίες -χάνουν τον έλεγχο εκλογικών διαδικασιών ακόμα και σε χώρες κλειδιά όπως οι ΗΠΑ (νίκη του Τραμπ στις εσωτερικές εκλογές των ρεπουμπλικάνων και κατόπιν στις προεδρικές) ή στο Ηνωμένο Βασίλειο (νίκη του brexit). Η κατάσταση πολέμων είναι διαρκής. Η παγκόσμια οικολογική κρίση έχει αρχίσει να δείχνει γερά τις επιπτώσεις της. Σε ορισμένα τμήματα του κόσμου, ο κοινωνικός ιστός διαλύεται. Οι ανθρωπιστικές καταστροφές και οι αναγκαστικές κινήσεις πληθυσμού φτάνουν σε πρωτόγνωρα (μετά τον Β’Παγκόσμιο Πόλεμο) επίπεδα.\nΟι λαοί πληρώνουν εξαιρετικό τίμημα για την επιβολή μιας νέας νεοφιλελεύθερης τάξης. Η σημερινή χρόνια κρίση έχει πολλές αιτίες.\n▪ Τα ιμπεριαλιστικά κράτη έχουν πάντα για ρόλο να εξασφαλίσουν ευνοϊκές συνθήκες για τη συσσώρευση του κεφαλαίου, αλλά το παγκοσμιοποιημένο κεφάλαιο λειτουργεί απέναντί τους με πολύ πιο ανεξάρτητο, απ’ό,τι στο παρελθόν τρόπο. Αυτή η αποσύνδεση έχει καταστήσει πορώδη, αν δεν έχει διαλύσει τις “ιδιωτικές αυλές”, τις σφαίρες αποκλειστικής επιρροής των παραδοσιακών ιμπεριαλισμών στον κόσμο (εκτός ίσως, σε μεγάλο βαθμό, τη Λατινική Αμερική?). Η πολύ μεγάλη κινητικότητα του κεφαλαίου έχει καταστροφικές επιπτώσεις στην ισορροπία των κοινωνιών, πράγμα που υπονομεύει και τη δράση των κρατών. Η καπιταλιστική παγκοσμιοποίηση, η χρηματιστηριοποίηση, η αυξανόμενη διεθνοποίηση των αλυσίδων παραγωγής μειώνουν και την ικανότητα των κρατών να εφαρμόσουν οικονομικές πολιτικές.\n▪ Το πρωτόγνωρο επίπεδο χρηματιστηριοποίησης, η ανάπτυξη του λεγόμενου “πλασματικού” κεφαλαίου, εσώτερου στο σύγχρονο καπιταλισμό, πήρε τα τελευταία χρόνια σημαντικές διαστάσεις. Χωρίς να έχει κοπεί η σχέση τους, ωστόσο, οδηγεί σε ανώτερο βαθμό απομάκρυνσης των παραγωγικών διαδικασιών, ενώ και η σχέση ανάμεσα σε αρχικό δανειστή και αρχικό δανειζόμενο χαλαρώνει. Η χρηματιστηριοποίηση έχει στηρίξει την καπιταλιστική ανάπτυξη, αλλά η δική της υπερανάπτυξη ενισχύει τις αντιφάσεις.\n▪ Το σύστημα του χρέους λειτουργεί πλέον τόσο στο Βορρά όσο και στο Νότο. Αποτελεί εργαλείο κλειδί για τη δικτατορία που επιβάλει το κεφάλαιο στις κοινωνίες και παίζει άμεσα πολιτικό ρόλο, όπως το επιβεβαιώνει η περίπτωση της Ελλάδας, για να επιβληθεί η διατήρηση της νεοφιλελεύθερης τάξης. Μαζί με τις συμφωνίες ελεύθερου εμπορίου, εμποδίζει την εφαρμογή, από μια κυβέρνηση, εναλλακτικών πολιτικών που θα επέτρεπαν μια διέξοδο από την κοινωνική κρίση.\n▪ Ένας αληθινός “νομισματικός πόλεμος” (συναλλάγματα) έχει ξεκινήσει. Πρόκειται για την μια πλευρά των διιμπεριαλιστικών συγκρούσεων, καθώς η προσφυγή σε ένα νόμισμα καθορίζει τις ζώνες επιρροής.\n▪ Οι γεωπολιτικές συμμαχίες ήταν προηγουμένως “παγωμένες” από τις διενέξεις αφενός Ανατολής και Δύσης και αφετέρου Κίνας και ΕΣΣΔ (που εξηγούσαν, για παράδειγμα, στη Νότιο Ασία, τους άξονες Ινδία-Ρωσία απέναντι σε ΗΠΑ-Πακιστάν-Κίνα). Αυτές έχουν ξαναγίνει πιο ρευστές και αβέβαιες. Ορισμένα λατινο-αμερικάνικα καθεστώτα επιχείρησαν για κάποιο διάστημα να χαλαρώσουν το σφίξιμο που επιβάλλει η Ουάσιγκτον.\n▪ Οι διιμπεριαλιστικοί ανταγωνισμοί τροφοδοτούν μια νέα κλιμάκωση των εξοπλισμών, ακόμα και των πυρηνικών, καθώς χώρες όπως οι ΗΠΑ ή η Γαλλία προσπαθούν να τα “εκσυγχρονίσουν”, δηλαδή να τα καταστήσουν επιχειρησιακά και πολιτικά αποδεκτά στο πλαίσιο τοπικών συρράξεων.\n▪ Η άνοδος των αραβικών επαναστάσεων και, κατόπιν, η βιαιότητα της αντεπανάστασης σε πολλές από τις χώρες της περιοχής, συνέβαλαν στο να δημιουργηθεί μια ανεξέλεγκτη κατάσταση σε μια τεράστια περιοχή που επεκτείνεται από τη Μέση Ανατολή ώς το Σαχέλ -και ακόμα πιο πέρα, σε τμήμα της υποσαχάριας Αφρικής.\n▪ Σε μια πρώτη φάση, μετά την κατάρρευση της ΕΣΣΔ, οι αστικές τάξεις και τα (παραδοσιακά) ιμπεριαλιστικά κράτη υπήρξαν πολύ κατακτητικά: διείσδυση στις αγορές της Ανατολής, επέμβαση στο Αφγανιστάν (2001) και στο Ιράκ (2003)... Κατόπιν, υπήρξε στρατιωτικό λίμνασμα, χρηματοπιστωτική κρίση, άνοδος νέων δυνάμεων, αραβικές επαναστάσεις, ..., με όλα αυτά να καταλήγουν σε απώλεια δυνατότητας πρωτοβουλιών και γεωπολιτικού ελέγχου: Η Ουάσιγκτον αντιδράει σήμερα περισσότερο πυροσβεστικά παρά σχεδιάζοντας την επιβολή της τάξης της.\n▪ Σε αυτό το πλαίσιο, ο ρόλος των περιφερειακών υπο-ιμπεριαλισμών και δυνάμεων γίνεται πιο σημαντικός: Τουρκία, Ιράν, Σαουδική Αραβία, Ισραήλ, Αίγυπτος, Αλγερία,..., Νότιος Αφρική, Βραζιλία, Ινδία, Νότιος Κορέα,... Παρά την υποταγμένη τους θέση στο εσωτερικό του παγκόσμιου συστήματος κυριαρχίας κάτω από την ηγεμονία των ΗΠΑ, παίζουν επίσης και το δικό τους παιχνίδι, επιπλέον από το να αποτελούν τους τοπικούς χωροφύλακες (όπως η Βραζιλία στην Αϊτή).\nΑπό την άποψη αυτήν, οι χρηματοπιστωτικές κρίσεις του 1997-1998 και του 2007-2008 αποτελούν πραγματικό σημείο καμπής. Φέρνοντας στο φως τις εσώτερες αντιφάσεις της καπιταλιστικής παγκοσμιοποίησης, είχαν μεγάλες επιπτώσεις τόσο σε πολιτικό επίπεδο (απονομιμοποίηση του συστήματος κυριαρχίας) όσο και σε κοινωνικό (πολύ βίαιες στις χώρες που επλήγησαν άμεσα) καθώς και δομικές επιπτώσεις -ιδιαίτερα με την έκρηξη των χρεών. Βρίσκονται στο βάθος των μεγάλων δημοκρατικών κινημάτων που αναδύονται τα λίγα χρόνια μετά (κατάληψη πλατειών), αλλά και των ανοιχτά αντιδημοκρατικών αντιδραστικών εξελίξεων, που τροφοδοτούνται από το μεγάλο φόβο των “μεσαίων τάξεων” (βλέπε για παράδειγμα την Ταϊλάνδη).\n▪ Να αφαιρεθεί από τους εκλεγμένους θεσμούς (κοινοβούλια, κυβερνήσεις, ...) η δυνατότητα απόφασης στις βασικές επιλογές, αναγκάζοντάς τους να μεταφράσουν στη νομοθεσία τους μέτρα που αποφασίζονται αλλού: Παγκόσμιο Οργανισμό Εμπορίου (ΠΟΕ), διεθνείς συμφωνίες ελεύθερου εμπορίου, κλπ. Αυτό φέρνει ένα τελικό πλήγμα στην κλασική αστική δημοκρατία -πράγμα που μεταγράφηκε, σε ιδεολογικό επίπεδο, με την αναφορά στην “κυβερνησιμότητα”, αντί και στη θέση της δημοκρατίας.\n▪ Να καταστήσει παράνομους, στο όνομα του επικρατούντος δικαίου του “ανταγωνισμού”, τους “προσαρμοσμένους τρόπους” αστικής δημοκρατίας που προήλθαν από τις ιδιαίτερες ιστορίες των χωρών και των περιοχών (ιστορικός συμβιβασμός ευρωπαϊκού τύπου, λαϊκισμοί λατινο-αμερικάνικου τύπου, κρατική καθοδήγηση ασιατικού τύπου, πελατειακές αναδιανομές διάφορων τύπων, ...). Πράγματι, όλοι τους αντιβαίνουν τις σχέσεις που επιβάλλονται από την παγκόσμια αγορά, δημιουργώντας εμπόδια στην ελεύθερη εκτύλιξη του ιμπεριαλιστικού κεφαλαίου.\n▪ Να υποτάξει το κοινό δίκαιο στο δίκαιο των επιχειρήσεων, για τις οποίες τα κράτη θα πρέπει να εγγυώνται τα κέρδη τους σε μια επένδυση, σε βάρος του δικαιώματος του πληθυσμού σε υγεία, σε υγιεινό περιβάλλον, σε μια ζωή χωρίς επισφάλειες. Πρόκειται για το ένα από τα κύρια διακυβεύματα της νέας γενιάς συμφωνιών ελεύθερων συναλλαγών, που συμπληρώνουν τις διευθετήσεις που συγκρότησαν οι μεγάλοι διεθνείς οργανισμοί, όπως ο ΠΟΕ, το ΔΝΤ, η Παγκόσμια Τράπεζα.\n▪ Να κλιμακώνουν χωρίς τέλος την κατάργηση των κοινωνικών δικαιωμάτων. Πράγματι, οι παραδοσιακές ιμπεριαλιστικές αστικές τάξεις βασίστηκαν στην εξασθένιση και στην κρίση του εργατικού κινήματος στις λεγόμενες χώρες του “κέντρου”. Στο όνομα της “ανταγωνιστικότητας” στην παγκόσμια αγορά, τη χρησιμοποίησαν για να διεξάγουν μια συνεχή, συστηματική, επίθεση, για να καταργήσουν τα συλλογικά δικαιώματα που είχαν κατακτηθεί ιδιαίτερα στην περίοδο μετά τον Δεύτερο Παγκόσμιο Πόλεμο. Δεν θέλουν να επιβάλουν ένα νέο “κοινωνικό συμβόλαιο” που να τους είναι πιο ευνοϊκό, θέλουν να τελειώσουν με τέτοιους συμβιβασμούς και να αρπάξουν όλους τους δυνητικά κερδοφόρους τομείς που, ανήκοντας στις δημόσιες υπηρεσίες, τους διέφευγαν, όπως στην υγεία, στην εκπαίδευση, στη συνταξιοδότηση, στις συγκοινωνίες, ...\n▪ Να αλλάξει το ρόλο που αποδίδεται στα κράτη και τη σχέση μεταξύ ιμπεριαλιστικών κεφαλαίων και εδαφών. Εκτός εξαιρέσεων, οι κυβερνήσεις δεν είναι πλέον συνέταιροι σε μεγάλα βιομηχανικά σχέδια ή στην ανάπτυξη κοινωνικών υποδομών (εκπαίδευση, υγεία,...). Εάν συνεχίζουν να υποστηρίζουν στον κόσμο τις “δικές τους” πολυεθνικές, οι τελευταίες (δεδομένης της δύναμής τους και της διεθνοποίησής τους) δεν αισθάνονται εξαρτώμενες από τις χώρες προέλευσής τους όπως στο παρελθόν: η σχέση είναι πιο “ασύμμετρη” από ποτέ... Ο ρόλος του κράτους, που εξακολουθεί να είναι ουσιαστικός, περισφίγγεται στο να συμβάλει στην επιβολή κανόνων καθολικοποίησης της κινητικότητας των κεφαλαίων, να ανοίγει το δημόσιο τομέα στις ορέξεις του κεφαλαίου, να συμβάλει στη διάλυση των κοινωνικών δικαιωμάτων και στη διατήρηση του πληθυσμού του σε καρφιά.\n▪ Έχουμε επομένως να κάνουμε με δύο ιεραρχικά συστήματα που δομούν τις παγκόσμιες σχέσεις κυριαρχίας: την ιεραρχία των ιμπεριαλιστικών κρατών, που είναι ήδη αρκετά περίπλοκη όπως το επισημάναμε (σημείο Ι), καθώς και την ιεραρχία των μεγάλων ροών κεφαλαίων που περιβάλλουν τον πλανήτη με τη μορφή δικτύων. Τα δύο αυτά συστήματα έχουν πάψει να αλληλοκαλύπτονται, έστω και αν τα κράτη βρίσκονται στην υπηρεσία των δεύτερων.\nΜια τάξη δεν μπορεί να κυριαρχεί με διάρκεια σε μια κοινωνία χωρίς κοινωνικές διαμεσολαβήσεις και συμβιβασμούς, χωρίς πηγές νομιμοποίησης ιστορικής, δημοκρατικής, κοινωνικής, επαναστατικής προέλευσης, ... Οι ιμπεριαλιστικές αστικές τάξεις διαλύουν ολόκληρους αιώνες “τεχνογνωσίας” στο χώρο αυτό, στο όνομα της ελευθερίας κινήσεων του κεφαλαίου, την ίδια στιγμή που η επιθετικότητα των νεοφιλελεύθερων πολιτικών θρυμματίζει τον κοινωνικό ιστό σε μια αυξανόμενη σειρά από χώρες. Το ότι σε μια δυτική χώρα όπως η Ελλάδα, ένα μεγάλο τμήμα του πληθυσμού βλέπει να αποκόβεται από την πρόσβαση στην περίθαλψη και στις υπηρεσίες υγείας, λέει πολλά για την “ακρότητα” (να το τραβήξουν ώς το τέλος) των ευρωπαϊκών αστικών τάξεων.\nΗ ιδιαιτερότητα του παγκοσμιοποιημένου καπιταλισμού είναι ότι μοιάζει να βολεύεται με την κρίση ως διαρκή κατάσταση: αυτή γίνεται ουσιαστικό στοιχείο για το εσωτερικό της λειτουργίας του νέου παγκόσμιου συστήματος κυριαρχίας. Εάν αυτό είναι αλήθεια, τότε πρέπει να τροποποιήσουμε βαθιά την αντίληψή μας για την “κρίση”, ως ιδιαίτερης στιγμής ανάμεσα σε μακριές περιόδους “κανονικότητας” -και θα συνεχίσουμε να καταγράφουμε και να υφιστάμεθα τις επιπτώσεις του.\nΜπορούμε άραγε να την χαρακτηρίσουμε νέο ιμπεριαλισμό; Προφανώς θα πρέπει να διευκρινίσουμε τί εννοούμε με τον όρο αυτόν στο σημερινό παγκόσμιο πλαίσιο, πράγμα που αποτελεί άλλωστε και το αντικείμενο ακριβώς του κειμένου αυτού. Αλλά καθώς η Κίνα έχει γίνει η δεύτερη παγκόσμια δύναμη, μοιάζει όλο και πιο δύσκολο να της αρνηθεί κανείς αυτό το χαρακτήρα, όσο και να είναι εξάλλου ευάλωτο το σημερινό καθεστώς και η οικονομία της. Για πολλά μέλη της ρωσικής αριστερής αντιπολίτευσης στο καθεστώς, συμβαίνει το ίδιο ακριβώς και με τη Ρωσία, παρόλο που αυτή παραμένει οικονομικά εξαρτημένη από τις εξαγωγές της σε αγαθά πρώτων υλών (τα πετρελαϊκά προϊόντα αποτελούν τα δύο τρίτα). Θα μπορούσαμε άραγε σε αυτή την τελευταία περίπτωση να μιλήσουμε για “αδύναμο ιμπεριαλισμό” ή για μικρή ικανότητα εκτύλιξης μιας οικονομικής ιμπεριαλιστικής πολιτικής, πέραν της στρατιωτικής της δύναμης κρούσης σε περιφερειακό επίπεδο;\n▪ Ο ανταγωνισμός μεταξύ καπιταλιστικών δυνάμεων αναζωογονείται με την διείσδυση της Κίνας στην ανατολική Ασία αλλά και πιο πέρα, και της Ρωσίας στην Ανατολική Ευρώπη και στη Μέση Ανατολή. Πρόκειται ασφαλώς για διενέξεις μεταξύ καπιταλιστικών δυνάμεων, επομένως για ποιοτική διαφοροποίηση σε σχέση με την προηγούμενη περίοδο.\n▪ Γενικότερα, σε σχέση με την ελευθερία κίνησης των κεφαλαίων, οι αστικές τάξεις (ακόμα και οι υποταγμένες) και οι πολυεθνικές του “Νότου” μπορούν να χρησιμοποιούν τους κανόνες που χαράχτηκαν μετά το 1991 από τις παραδοσιακές αστικές τάξεις για τον εαυτό τους, ιδιαίτερα στο χώρο των επενδύσεων, καθιστώντας πιο σύνθετο απ’ό,τι στο παρελθόν τον ανταγωνισμό στην παγκόσμια αγορά. Σε σχέση με την πώληση των εμπορευμάτων, ο γενικευμένος ανταγωνισμός των εργαζομένων εξακολουθεί να προωθείται ασφαλώς από τις επιχειρήσεις των παραδοσιακών ιμπεριαλιστικών κέντρων και είναι αυτές ακριβώς που ελέγχουν την πρόσβαση στις καταναλωτικές αγορές των αναπτυγμένων χωρών και όχι οι εταιρείες των παραγωγικών χωρών. Ωστόσο, αυτό ισχύει όλο και λιγότερο στην περίπτωση της Κίνας ή και της Ινδίας ή της Βραζιλίας.\n▪ Δεν υπάρχει μόνο κρίση νομιμοποίησης των κυρίαρχων τάξεων, αλλά και ιδεολογική κρίση. Αυτή εκδηλώνεται μέσα από την έκταση της θεσμικής κρίσης, όταν οι “κακοί” υποψήφιοι επιβάλλονται σε βάρος και ενάντια στο κατεστημένο, όταν οι ίδιες οι εκλογές χάνουν κάθε φερεγγυότητα στα μάτια αυξανόμενης μερίδας του πληθυσμού. Μην μπορώντας να απαντήσουν σε αυτό, θα καταφεύγουν αναγκαστικά όλο και περισσότερο στο “διαίρει και βασίλευε”, χρησιμοποιώντας τον ρατσισμό, την ισλαμοφοβία και τον αντισημιτισμό, την ξενοφοβία και το στιγματισμό, είτε πρόκειται για τους Κορεάτες στην Ιαπωνία ή τους Αφροαμερικανούς στις ΗΠΑ και στη Βραζιλία, είτε για τους μουσουλμάνους στην Ινδία, για τους σιίτες, τους σουνίτες ή τους χριστιανούς σε μουσουλμανικές χώρες... Ο αγώνας κατά του ρατσισμού και της ξενοφοβίας είναι περισσότερο από ποτέ ουσιαστικός χώρος αντίστασης σε διεθνή κλίμακα. Το ίδιο συμβαίνει και με τις άλλες μορφές διακρίσεων (σεξιστικές, κοινωνικές, ...).\nΜία από τις πρώτες επιπτώσεις της φαινομενώδους καταστροφικής δύναμης της καπιταλιστικής παγκοσμιοποίησης είναι η εξίσου θεαματική άνοδος νέων ακροδεξιών και νέων φασισμών με (δυνητικά) μαζική βάση. Ορισμένες παίρνουν σχετικά κλασικές μορφές, όπως η Χρυσή Αυγή στην Ελλάδα, ή γονιμοποιούνται σε νέες ξενοφοβίες και σε ταυτοτικές αναδιπλώσεις. Άλλες γεννιόνται με τη μορφή θρησκευτικών φονταμενταλισμών, και αυτό συμβαίνει με όλες τις “μεγάλες” θρησκείες (χριστιανική, βουδιστική, ινδουιστική, μουσουλμανική, ...), ή “εθνο-θρησκειών” (σιωνιστική άκρα δεξιά), ... Τα ρεύματα αυτά αντιπροσωπεύουν σήμερα σημαντική απειλή σε χώρες όπως η Ινδία, η Σρι Λάνκα, το Ισραήλ ή κατάφεραν να επηρεάσουν την πολιτική κυβερνήσεων τόσο σημαντικών όσο των ΗΠΑ (επί Μπους). Ο υποψήφιος πρόεδρος στη Γαλλία, ο Φρανσουά Φιγιόν, που σήμερα εμφανίζεται ως ο πιο μπροστά, προωθήθηκε από τα πιο αντιδραστικά καθολικά στρώματα. Ο μουσουλμανικός κόσμος δεν έχει, επομένως, το μονοπώλιο στο χώρο αυτόν. Αλλά σε αυτόν πήρε μια ιδιαίτερα διεθνή διάσταση, με “διασυνοριακά” κινήματα όπως το Ισλαμικό Κράτος ή οι ταλιμπάν (βλέπε την κατάσταση στο Πακιστάν), με δίκτυα που συνδέονται πάνω-κάτω και τυπικά από το Μαρόκο ώς την Ινδονησία και τις νότιες Φιλιππίνες.\nΑπό γενική άποψη, πρέπει να αναλύσουμε περισσότερο τις νέες ακροδεξιές, είτε είναι είτε όχι θρησκευτικές: δεν είναι απλώς αντίγραφα του παρελθόντος, εκφράζουν τη σημερινή εποχή! Αυτό ισχύει ιδιαίτερα για τα θρησκευτικά φονταμενταλιστικά ρεύματα. Είναι σημαντικό να χαρακτηριστούν πολιτικά, για να κατανοηθεί ο ρόλος που παίζουν (ας θυμίσουμε ότι όχι και τόσο παλιά ένα μη αμελητέο τμήμα της διεθνούς ριζοσπαστικής αριστεράς έβλεπε σε αυτά έναν “αντικειμενικά” προοδευτικό ρόλο, έστω και ιδεολογικά αντιδραστικό). Αυτό είναι απαραίτητο για να καταπολεμηθούν οι ερμηνείες για “ουσίες” από τη “σύγκρουση των πολιτισμών”.\nΠρόκειται για ακροδεξιά και αντιδραστικά ρεύματα. Συνέβαλαν, έτσι, στο να δοθεί ένα κρίσιμο πλήγμα και να σταματήσει η δυναμική των λαϊκών επαναστάσεων που γεννήθηκαν στην “αραβική άνοιξη”. Δεν έχουν το μονοπώλιο ούτε της ακραίας βίας (βλέπε το καθεστώς Ασάντ!) ούτε της “βαρβαρότητας” (η ιμπεριαλιστική τάξη είναι “βάρβαρη”). Αλλά ασκούν στην κοινωνία έναν έλεγχο και μια τρομοκρατία που έρχεται “από τα κάτω” και που θυμίζει σε πολλές περιπτώσεις τους μεσοπολεμικούς φασισμούς, πριν ανέλθουν στην εξουσία.\nΌποιες και να είναι οι πιο κατάλληλες ονομασίες για να χαρακτηριστούν οι νέες ακροδεξιές, η άνοδός τους θέτει στην δική μας γενιά αγωνιστών πολιτικά προβλήματα με τα οποία δεν είχαμε να αναμετρηθούμε στην προηγούμενη περίοδο -“αντιφασιστική” αντίσταση σε πλατιά κλίμακα. Πρέπει να δουλέψουμε σε αυτό και χρειάζεται, για αυτό, να συλλογικοποιήσουμε τις εθνικές ή περιφερειακές αναλύσεις και εμπειρίες.\nΓενικότερα, η ανανέωση των ριζοσπαστικών δεξιών τροφοδοτεί μια πολύ επικίνδυνη αντιδραστική ώθηση που έχει για στόχο να θέσει σε αμφισβήτηση ιδιαίτερα τα θεμελιώδη δικαιώματα των γυναικών και των LGBTI, με τη στήριξη συχνά των θεσμικών εκκλησιών σε θέματα όπως η έκτρωση (Ισπανία, όπου ένα άθλιο νομοσχέδιο για την κατάργηση των εκτρώσεων αποσοβήθηκε, Ιταλία, ...) ή η κατοχύρωση της οικογένειας (που προβλέπει επιστροφή σε πολύ συντηρητική αντίληψη για το ρόλο της γυναίκας, ..), ακόμα και σε αληθινό κυνήγι μαγισσών ενάντια στους ομοφυλόφιλους (Ιράν, ορισμένες αφρικανικές χώρες όπου είναι ισχυρά τα ευαγγελικά ρεύματα, ...) ή και σε τρανς. Η αντίδραση επιτίθεται, έτσι, μετωπικά στο δικαίωμα αυτοδιάθεσης των γυναικών και των ατόμων (αναγνώριση της ποικιλίας σεξουαλικής κατεύθυνσης), δικαιώματα που έχουν κατακτηθεί με μακριούς αγώνες.\nΗ δημοκρατική απαίτηση -Democracia real Ya = Αληθινή δημοκρατία τώρα!- κερδίζει έτσι μια πιο άμεσα ανατρεπτική διάσταση απ’ό,τι συνέβαινε συχνά στο παρελθόν, που επιτρέπει να της δοθεί ένα εναλλακτικό, λαϊκό, περιεχόμενο. Το ίδιο και η καθολικότητα των νεοφιλελεύθερων πολιτικών και η εμπορευματοποίηση των “κοινών αγαθών της ανθρωπότητας” που τις συνοδεύει επιτρέπει τη σύγκλιση κοινωνικών αντιστάσεων, όπως το είδαμε στο πλαίσιο του αντιπαγκοσμιοποιητικού κινήματος. Οι επιπτώσεις της κλιματικής αλλαγής, που ήδη γίνονται αισθητές, προσφέρουν επίσης ένα νέο χώρο δυνητικά αντικαπιταλιστικών συγκλίσεων.\nΩστόσο, οι διαρκείς επιπτώσεις των ηττών του εργατικού κινήματος και η νεοφιλελεύθερη ιδεολογική ηγεμονία, η απώλεια φερεγγυότητας της σοσιαλιστικής εναλλακτικής λύσης, αντιβαίνουν τις θετικές αυτές τάσεις. Είναι δύσκολο να αποκτήσουν διάρκεια οι συχνά σημαντικές επιτυχίες των κινημάτων διαμαρτυρίας. Η οξύτητα των καταπιέσεων μπορεί, σε αυτό το πλαίσιο, να ενισχύσει “κλειστές” ταυτοτικές αντιστάσεις, όπου μια καταπιεσμένη κοινότητα παραμένει αδιάφορη απέναντι στη μοίρα που επιφυλάσσεται σε άλλους καταπιεσμένους (όπως στην περίπτωση του “homonationalism”). Η θρησκειοποίηση πολλών συγκρούσεων επίσης συμβάλλει στη διάσπαση των καταπιεσμένων και εκμεταλλευομένων.\nΗ νεοφιλελεύθερη τάξη δεν μπορεί να επιβληθεί παρά μόνο εάν καταφέρει να καταστρέψει τις παλαιότερες μορφές αλληλεγγύης και να πνίξει την ανάδυση νέων μορφών. Όσο αναγκαία και να είναι, δεν μπορούμε να θεωρήσουμε ότι η αλληλεγγύη αναπτύσσεται “φυσικά” απέναντι στην κρίση, όπως ούτε και ο διεθνισμός απέναντι στο παγκοσμιοποιημένο κεφάλαιο. Χρειάζεται και μια συντονισμένη και συστηματική προσπάθεια στο χώρο αυτόν.\nVII. Διεθνισμός κατά καμπισμού\nΔεν υπάρχει πλέον καμία μεγάλη δύναμη (μια κατηγορία στην οποία η Κούβα δεν ανήκει) που είναι “μη” ή “αντι” καπιταλιστική. Πρέπει να βγάλουμε όλα τα συμπεράσματα.\nΣτο παρελθόν, χωρίς ποτέ να ευθυγραμμιστούμε με την διπλωματία του Πεκίνου, υπερασπιζόμασταν τη Λαϊκή Δημοκρατία (και τη δυναμική της επανάστασης) ενάντια στη ιαπωνο-αμερικάνικη συμμαχία -με αυτή την έννοια βρισκόμασταν στο στρατόπεδό της. Αντιτασσόμασταν στο ΝΑΤΟ ό,τι και να σκεφτόμασταν για το σταλινικό καθεστώς. Δεν είμασταν ωστόσο “καμπιστές”, γιατί αυτό καθόλου δεν μας περιόριζε στον αγώνα μας κατά της σταλινικής γραφειοκρατίας. Ενεργούσαμε απλώς μέσα σε έναν κόσμο όπου διαρθρώνονταν γραμμές σύγκρουσης επανάστασης και αντεπανάστασης, στρατοπέδων Ανατολής και Δύσης, καθώς και ΕΣΣΔ και Κίνας. Δεν είναι πλέον η περίπτωση σήμερα.\nΑυτού του είδους η τοποθέτηση απαγορεύει να τεθεί με σαφήνεια το σύνολο των καθηκόντων αλληλεγγύης. Το να θυμίζουμε την ιστορική ευθύνη των ιμπεριαλισμών, της επέμβασης του 2003, τους ανομολόγητους στόχους της σημερινής επέμβασης, το να καταγγείλουμε τον δικό μας ιμπεριαλισμό δεν αρκεί. Πρέπει να σκεφτούμε τα συγκεκριμένα καθήκοντα αλληλεγγύης από την άποψη των αναγκών (ανθρωπιστικών, πολιτικών και υλικών) των πληθυσμών που αποτελούν τα θύματα και των κινημάτων που αγωνίζονται. Πράγμα που δεν μπορεί να γίνει χωρίς σύγκρουση με το καθεστώς του Ασάντ και με τα αντεπαναστατικά φονταμενταλιστικά κινήματα.\nVIII. Καπιταλιστική επέκταση και κλιματική κρίση\nΕξακολουθεί να υπάρχει πάντα η ανάγκη μιας αλληλεγγύης του “Βορρά προς το Νότο”, για παράδειγμα σε υπεράσπιση των θυμάτων του κλιματικού χάους. Ωστόσο, περισσότερο από ποτέ, είναι ένας κοινός “αντισυστημικός” αγώνας που βρίσκεται στην ημερήσια διάταξη στις σχέσεις “Βορρά-Νότου” από την άποψη των λαϊκών τάξεων: Δηλαδή πρόκειται για έναν συγκλίνοντα αγώνα για μια αντικαπιταλιστική εναλλακτική, για μια άλλη αντίληψη ανάπτυξης τόσο στο “Βορρά” όσο και στο “Νότο” (τα εισαγωγικά χρησιμοποιούνται για να θυμίσουν ότι η ετερογένεια του “Βορρά” και του “Νότου” είναι σήμερα τέτοια που οι έννοιες αυτές μπορεί να είναι παραπλανητικές).\nΜε την αφετηρία να είναι ο κοινωνικο-περιβαλλοντικός αγώνας για “να αλλάξουμε το σύστημα, όχι το κλίμα”, έχει για άρθρωση τα κοινωνικά κινήματα και όχι μόνο τις ειδικές συμμαχίες για το κλίμα. Πρέπει, έτσι, να δουλέψουμε για τη συνάρθρωση ανάμεσα στα δύο. Εάν δεν “οικολογικοποιήσουμε” τον κοινωνικό αγώνα (όπως αυτό που ήδη γίνεται σε αγροτικούς και αστικούς αγώνες), η αριθμητική επέκταση των “κλιματικών” κινητοποιήσεων θα παραμείνει στην επιφάνεια των πραγμάτων.\nΟι επιπτώσεις του κλιματικού χάους ήδη γίνονται αισθητές και η οργάνωση των θυμάτων του κλιματικού χάους, η υπεράσπισή τους και η βοήθεια στην αυτοοργάνωσή τους αποτελούν πλήρως τμήμα της οικολογικής πάλης.\nΟι επιπτώσεις ενός συνολικού ενεργειακού συστήματος που να βασίζεται σε ορυκτά καύσιμα είναι σήμερα απολύτως σαφή. Εξαιτίας της παγκόσμιας ατμοσφαιρικής θέρμανσης, η κάλυψη σε πάγους συρρικνώνεται, το επίπεδο των ωκεανών ανεβαίνει, οι έρημοι επεκτείνονται, το νερό γίνεται όλο και πιο σπάνιο, η γεωργία απειλείται και τα ακραία κλιματικά φαινόμενα γίνονται όλο και πιο συχνά. Οι επιπτώσεις από τον σούπερ τυφώνα Haiyan στις Φιλιππίνες ξεπερνούν σε έκταση όλα για όσα μας είχαν ήδη προειδοποιήσει. Το προαναγγελμένο μέλλον ανήκει ήδη στο παρόν. Αυτό έχει αποσταθεροποιητικές επιπτώσεις που πηγαίνουν πολύ πιο πέρα από τις περιοχές που πλήττονται άμεσα και προκαλούν αλυσιδωτές αντιδράσεις (βλέπε τους πρόσφυγες στο Μπανγκλαντές και τις συγκρούσεις με την Ινδία στο ζήτημα των μεταναστών).\nΤο λιώσιμο των πάγων κινδυνεύει να προκαλέσει μια καταστροφική ανύψωση του επιπέδου των θαλασσών. Ακόμα και αν η αύξηση της θερμοκρασίας σταθεροποιηθεί στους +2 βαθμούς Κελσίου, η άνοδος των νερών θα φτάσει πιθανόν, στα τέλη του αιώνα, από 0,6 ώς 2,2 μέτρα. Πιο πέρα, η άνοδος θα είναι πολύ πιο σημαντική. Οι παραθαλάσσιοι οικισμοί στον κόσμο απειλούνται, καθώς και οι νησιωτικές κοινότητες με χαμηλό υψόμετρο. Πάνω από το 50% του Μπανγκλαντές βρίσκεται σε άμεσο κίνδυνο.\nΜια νέα διάσταση έρχεται να προστεθεί σε όλα αυτά: η μεγάλη μάζα του πάγου στη δυτική Ανταρκτική δείχνει σημάδια αποσταθεροποίησης, ενώ το λιώσιμό της θα μπορούσε να ανεβάσει το επίπεδο των ωκεανών κατά 7 μέτρα.\nΜπορούμε να προβλέψουμε ότι η αύξηση της επίγειας θερμοκρασίας θα έχει καταστροφικές επιπτώσεις στα αποθέματα πόσιμου νερού, με αύξηση των ξηρασιών και με κύματα καύσωνα. Οι πάγοι υποχωρούν με πρωτόγνωρο ρυθμό και οι υδροφόροι ορίζοντες στεγνώνουν. Οι ποταμοί χάνουν την ικανότητά τους. Πάνω από το ήμισυ του πόσιμου νερού στον κόσμο προέρχεται από τα βουνά (απορροές νερού, λιώσιμο χιονιού, ...). Οι πόλεμοι για τον έλεγχο των υδάτινων πόρων θα αποκτήσουν πολύ μεγαλύτερη ένταση.\nΠώς να τραφεί ο πληθυσμός του πλανήτη χωρίς να αυξηθεί η προσφυγή σε βιομηχανικές αγρο-καλλιέργειες (αγροτο-βιομηχανία) και στην όλο και αυξανόμενη χρήση παρασιτοκτόνων, ζιζανιοκτόνων και μεταλλαγμένων που καταστρέφουν τη βιόσφαιρα; Στο Νότο, το ζήτημα κλειδί είναι η τροφική κυριαρχία, που να δίνει στους λαούς το δικαίωμα και τα μέσα για να ορίσουν τα δικά τους τροφικά συστήματα. Να δίνει την εξουσία σε αυτούς(-ές) που παράγουν, διανέμουν και καταναλώνουν, αντί στις μεγάλες επιχειρήσεις και στους θεσμούς της αγοράς που σήμερα κυριαρχούν τον κλάδο. Επιτρέπει να τεθεί τέλος στην ιδιοποίηση των εδαφών και απαιτεί μια μεγάλη αγροτική μεταρρύθμιση για να επανέλθει η γη στους παραγωγούς.\nΗ πιο καταστροφική πλευρά της περιβαλλοντικής κρίσης είναι ίσως η επίπτωσή της στη βιοποικιλότητα -αυτό που ονομάζεται όλο και πιο συχνά η “έκτη εξαφάνιση”. Μια αύξηση της ατμοσφαιρικής θερμοκρασία κατά περίπου 3 βαθμούς Κελσίου, για παράδειγμα, θα σήμαινε ότι το ήμισυ όλων των ειδών θα καταδικάζονταν. Το ένα τέταρτο όλων των θηλαστικών βρίσκεται σε κίνδυνο. Η τωρινή οξύνιση των ωκεανών προκαλεί το θάνατο κοραλλιότοπων, καθώς και των οργανισμών που εξαρτώνται από την ασβεστοποίηση των κελυφών τους. Το μέλλον του δικού μας είδους δεν μπορεί να διαχωριστεί από αυτή την κρίση της βιοποικιλότητας.\nΠιθανόν να μη βαδίζουμε προς έναν τρίτο παγκόσμιο πόλεμο κατά τα πρότυπα του πρώτου και του δεύτερου, καθώς δεν υπάρχει σύγκρουση για εδαφική μοιρασιά του κόσμου με την έννοια που είχε στο παρελθόν. Αλλά οι παράγοντες πολέμου είναι πολύ βαθιοί και ποικίλοι: νέες διενέξεις ανάμεσα στις δυνάμεις, ανταγωνισμοί στην παγκόσμια αγορά, πρόσβαση στους πόρους, αποσύνθεση κοινωνιών, άνοδος νέων φασισμών που ξεφεύγουν από τον έλεγχο των γεννητόρων τους, αλυσιδωτές επιπτώσεις του κλιματικού χάους και των ανθρωπιστικών κρίσεων πολύ μεγάλης έκτασης...\nΈχουμε μπει πλήρως σε έναν κόσμο διαρκών πολέμων (στον πληθυντικό). Ο κάθε πόλεμος πρέπει να αναλυθεί στις ιδιαιτερότητές του. Βρισκόμαστε μπροστά σε πολύ σύνθετες καταστάσεις, όπως σήμερα στη Μέση Ανατολή όπου, στο πλαίσιο ενός ενιαίου θεάτρου επιχειρήσεων (Ιράκ-Συρία), επικαλύπτονται συγκρούσεις με ιδιαίτερα χαρακτηριστικά (συριακό Κουρδιστάν, περιοχή γύρω από το Χαλέπι, κλπ.).\nΗ κατάσταση αυτή διαρκών πολέμων δεν αφορά μόνο τις διεθνείς συγκρούσεις. Χαρακτηρίζει και την εσωτερική κατάσταση χωρών της Αφρική ή της Λατινικής Αμερικής, όπως το Μεξικό.\nΟι πόλεμοι αυτοί είναι εδώ για να διαρκέσουν, με διάφορα πρόσωπα. Πρέπει, επομένως, να ενδιαφερθούμε και πάλι για τον τρόπο με τον οποίο διεξάγονται, ιδιαίτερα μέσα από τις λαϊκές αντιστάσεις, για να καταλάβουμε καλύτερα τις συνθήκες μιας πάλης, την πραγματικότητα μιας κατάστασης, τις συγκεκριμένες απαιτήσεις για αλληλεγγύη...\nΩστόσο, μας χρειάζονται και ορισμένα “σταθερά σημεία” για να κρατήσουμε την πυξίδα σε μια πολύ σύνθετη γεωπολιτική: ταξική ανεξαρτησία απέναντι στους ιμπεριαλισμούς, απέναντι στους μιλιταρισμούς, απέναντι στους φασισμούς και στην άνοδο των ταυτοτικών “αντι-αλληλέγγυων” κινημάτων (ρατσιστικών, ισλαμοφοβικών και αντισημιτικών, ξενόφοβων, καστεϊκών, φονταμενταλιστικών, ομόφοβων, μισογύνικων, αρενωπίστικων, ...).\nΟι ενιαίοι κανόνες της παγκοσμιοποιημένης καπιταλιστικής τάξης δεν εμποδίζουν ορισμένες χώρες να είναι πιο ίσες από άλλες. Οι ΗΠΑ επιτρέπουν στον εαυτό τους πράγματα που δεν τα επιτρέπουν σε άλλους. Παίζουν με τη θέση του δολαρίου για να “εξάγουν” το “δικαίωμά” τους σε νομικές απαιτήσεις. Ελέγχουν μεγάλο τμήμα των πιο προχωρημένων τεχνολογιών και διαθέτουν μια στρατιωτική δύναμη χωρίς ανάλογο. Το κράτος τους διατηρεί αυτοδίκαιες λειτουργίες παγκοσμίως που άλλα κράτη δεν έχουν πλέον -ή που δεν έχουν τα μέσα τους.\nΟι ΗΠΑ παραμένουν η μόνη υπερδύναμη στον κόσμο -και όμως, χάνουν όλους τους πολέμους που ξεκίνησαν, από το Αφγανιστάν ώς τη Σομαλία. Το φταίξιμο ίσως να είναι η νεοφιλελεύθερη παγκοσμιοποίηση που τους απαγορεύει να παγιώσουν κοινωνικά (σε συμμαχία με τις τοπικές ελίτ) τα προσωρινά στρατιωτικά τους οφέλη. Είναι ίσως επίσης μια επίπτωση της ιδιωτικοποίησης των στρατευμάτων, καθώς οι εταιρείες μισθοφόρων παίζουν αυξανόμενο ρόλο, όπως και οι “ανεπίσημες” ένοπλες συμμορίες στην υπηρεσία ιδιαίτερων συμφερόντων (μεγάλων επιχειρήσεων, μεγάλων κατεχόντων οικογενειών, ...).\nΌμως είναι επίσης και το γεγονός ότι αυτή η υπερδύναμη, όσο σούπερ και να είναι, δεν έχει τα μέσα να επεμβαίνει παντού σε συνθήκες δομικής αστάθειας. Θα χρειαζόταν δευτεροκλασάτους ιμπεριαλισμούς που να είναι σε θέση να την συνδράμουν. Η Γαλλία και η Μεγάλη Βρετανία δεν έχουν πλέον παρά περιορισμένες δυνατότητες. Η Ιαπωνία πρέπει ακόμα να διαλύσει τις αντιστάσεις της κοινωνίας της σε μια πλήρη επαναστρατιωτικοποίηση. Το Brexit έφερε τελειωτικό χτύπημα στη συγκρότηση ενός ενοποιημένου ευρωπαϊκού ιμπεριαλισμού: το Ηνωμένο Βασίλειο διαθέτει τη μία από τις μόνες δύο επιχειρησιακές στρατιές της Ένωσης, το ένα από τα κύρια διπλωματικά και χρηματοπιστωτικά δίκτυα, τη μία από τις κύριες οικονομίες της ηπείρου.\nΌποιος λέει πόλεμος λέει ταυτόχρονα και αντιπολεμικό κίνημα. Καθώς οι πόλεμοι είναι πολύ διαφορετικοί μεταξύ τους, η συγκρότηση συντονισμένων αντιπολεμικών κινημάτων δεν είναι αυτονόητη. Η αγωνιστική ματιά από τη (δυτική) Ευρώπη στο ζήτημα αυτό μοιάζει απαισιόδοξη, καθώς ο “καμπισμός” έχει διαβρώσει και εξασθενίσει τις κύριες καμπάνιες στο χώρο αυτόν. Αλλά αντιπολεμικό κίνημα υπάρχει, ιδιαίτερα στην Ασία -και στην Ευρασία, και το ξεπέρασμα των συνόρων που κληρονομήθηκαν από την εποχή των στρατοπέδων θα γίνει ιδιαίτερα σε αυτό το ζήτημα.\nΝεοφιλελεύθερες πολιτικές, πόλεμοι, κλιματικό χάος, οικονομικοί σπασμοί, οξυμένη βία, διάφορα πογκρόμ, κατάρρευση των συστημάτων κοινωνικής προστασίας, καταστροφικές επιδημίες, γυναίκες που μετατρέπονται σε δούλες, εξαναγκαστικές μεταναστεύσεις, παιδιά που πεθαίνουν αργά από δίψα, εγκαταλειμμένοι από τους γονείς τους στο μέσον του σαχέλ... Ο θριαμβεύων αχαλίνωτος καπιταλισμός γεννάει έναν κόσμο όπου οι ανθρωπιστικές κρίσεις πολλαπλασιάζονται, προκαλώντας πόνους που δεν μπορεί καν να φανταστεί κάποιος που δεν τους έζησε -ακατονόμαστους για όποιον δεν τους βίωσε.\nΗ αποσύνθεση της κοινωνικής τάξης πραγμάτων αγγίζει ολομέτωπα τα κράτη σε χώρες όπως το Πακιστάν (που διαθέτει πυρηνικά όπλα), ή ακόμα το Μεξικό όπου οι μαφίες, σε συμβίωση με την πολιτική τάξη, χρησιμοποιούν τον τρόμο για να επιβάλουν την κυριαρχία τους -εξού και οι ονομασίες χρεοκοπημένα κράτη, μαφιόζικα κράτη, ναρκοτρομοκρατία.\nΑντί να ενισχύεται απέναντι στις έκτακτες καταστάσεις, το ανθρωπιστικό δίκαιο πετιέται στα σκουπίδια από τα κράτη. Η Ευρωπαϊκή Ένωση δεν κρατάει ούτε καν τα προσχήματα στο σεβασμό του διεθνούς δικαίου σε ό,τι αφορά την υποδοχή προσφύγων. Η άθλια συμφωνία που διαπραγματεύτηκε με την Τουρκία αποτελεί απεικόνιση αυτού. Το ίδιο συμβαίνει και με τη μοίρα των Ροοχιντζά στη νοτιοανατολική Ασία.\nΣε αυτή τη σύγχρονη βαρβαρότητα πρέπει να απαντήσει μια επέκταση των διεθνιστικών χώρων δράσης. Η αγωνιστική αριστερά και τα κοινωνικά κινήματα πρέπει ιδιαίτερα να εξασφαλίσουν την ανάπτυξη της αλληλεγγύης “από λαό προς λαό”, από “κοινωνικό κίνημα προς κοινωνικό κίνημα”, απέναντι στα θύματα της ανθρωπιστικής κρίσης.\nXII. Αυξανόμενη αστάθεια;\n[Το τμήμα αυτό πρόκειται να ξαναγραφεί με βάση την εξέλιξη της κατάστασης, των ανταλλαγών και της προώθησης των άλλων ντοκουμέντων (ιδιαίτερα σε σχέση με την τελευταία παράγραφο)]\nΣτο σημερινό πλαίσιο, είναι αρκετά μάταιο να θέλει κανείς να προβλέψει το μέλλον. Ωστόσο, η αστάθεια τείνει μάλλον να αυξηθεί παρά να μειωθεί και σε πολλές χώρες και περιοχές φτάνουμε σε σημαντικά “σημεία καμπής”. Ας επισημάνουμε ιδιαίτερα:\n▪ Στη Λατινική Αμερική, ζούμε το τέλος ενός κύκλου, του κύκλου των “προοδευτικών κυβερνήσεων” που αποστασιοποιήθηκαν από την Ουάσινγκτον. Αυτό το τέλος κύκλου εκδηλώνεται με τη μορφή ανοιχτών κρίσεων στη Βενεζουέλα όπως και στη Βραζιλία.\n▪ Στην Ευρώπη, η εισροή προσφύγων το 2015, η πολιτική εξέλιξη σε χώρες όπως η Ουγγαρία, η νίκη του Brexit στο Ηνωμένο Βασίλειο, έφεραν στην επιφάνεια βαθιές διασπάσεις και κεντρόφυγες τάσεις στο εσωτερικό της ΕΕ. Πιο ανατολικά, η πολεμική πολιτική του Πούτιν δεν μπορεί να κρύψει τη σοβαρότητα της οικονομικής κρίσης και τη φθορά του καθεστώτος.\n▪ Στην ανατολική Ασία, το ΚΜΤ (Κουομιντάνγκ) έχασε τις τελευταίες εκλογές στην Ταϊβάν, ενώ η νέα κυβέρνηση εκφράζει μια πολιτική μεγαλύτερης ανεξαρτησίας απέναντι στο Πεκίνο και αυτό ενώ οι εντάσεις μεταξύ Κίνας, Ιαπωνίας και ΗΠΑ είναι ιδιαίτερα έντονες. Σε γεωπολιτικό επίπεδο, μπορούμε να πούμε ότι οι σχέσεις ΗΠΑ-Κίνας εξελίσσονται από έναν “ανταγωνισμό μέσα από ανεξαρτησία” προς μια “ανεξαρτησία μέσα από διενέξεις”.\n▪ Στην Ινδία, η hindutva, η “ινδουικότητα” (BJP-RSS) επιτίθεται στα ίδια τα κοσμικά θεμέλια του κράτους.\n▪ Στη Μέση Ανατολή, η μαζική και δολοφονική επέμβαση της Ρωσίας άλλαξε τις μοιρασιές, διευκολύνοντας το καθεστώς Ασάντ. Ο αμερικάνικος ιμπεριαλισμός διέκοψε την πολύ περιορισμένη στρατιωτική βοήθεια που χορηγούσε στην μη φονταμενταλιστική αραβική αντιπολίτευση. Τα δυτικά μέσα ενημέρωσης παρουσιάζουν πλέον τις ρωσο-ασαντικές στρατιωτικές ανακαταλήψεις σαν “απελευθέρωση” μιας πόλης ή μιας περιοχής. Η ήττα του Χαλεπιού αποτελεί πολύ σκληρό πλήγμα. Ωστόσο, σημαντικές λαϊκές κινητοποιήσεις απέδειξαν ότι η αντίσταση παραμένει ζωντανή στην περιοχή.Αξίζει να συνεχίσει η υποστήριξή μας.\n▪ Σε σχέση με την παγκόσμια οικονομία, ορισμένα ερωτήματα τίθενται χωρίς να έχουν όλα προφανή απάντηση. Μια νέα χρηματοπιστωτική κρίση απειλεί, χωρίς να ξέρουμε ακόμα τον καταλύτη της ούτε τις επιπτώσεις της. Βρισκόμαστε άραγε σε μια μακρόχρονη περίοδο στασιμότητας; Οι τεχνολογικές ανακαινίσεις που συνδέονται με την πληροφορική θα μπορέσουν άραγε ή όχι να δώσουν μια σημαντική ώθηση στην παραγωγικότητα της εργασίας; Μια βεβαιότητα πάντως: η επισφάλεια της απασχόλησης, η διάλυση του κοινωνικού ιστού θα συνεχίσουν.\nΗ απόρριψη της νεοφιλελεύθερης τάξης και οι αντιστάσεις σε αυτόν τον ταξικό πόλεμο εκδηλώνονται με πολλαπλές μορφές, ακόμα και στις αναπτυγμένες καπιταλιστικές χώρες όπως οι ΗΠΑ (πίσω από τον Σάντερς), τη Μεγάλη Βρετανία (πίσω από τον Κόρμπιν), την Ισπανία (κρίση του δικομματισμού και Podemos) ή τη Γαλλία (κίνημα κατά της διάλυσης του κώδικα εργασίας). Το ζήτημα της σύγκλισης των αγώνων, τόσο μέσα σε κάθε χώρα όσο και σε διεθνή κλίμακα, αναδεικνύεται σήμερα σε πιο ουσιαστικό από ποτέ.\nΤο παραπάνω κείμενο αποτελεί την ολοκληρωμένη εκδοχή του κειμένου που τυπώθηκε με συντμήσεις στο αφιέρωμα για τον Ιμπεριαλισμό του τεύχους 122/123 του ΣΠΑΡΤΑΚΟΥ, με επισήμανση ότι ο συγγραφέας του είναι ο Pierre Rousset και μεταφραστής του στα ελληνικά ο Τάσος Αναστασιάδης.\nΤο κείμενο είναι διαθέσιμο στα αγγλικά και τα γαλλικά στους παρακάτω συνδέσμους:\nΕπίσης στα ελληνικά δημοσιεύτηκε ολόκληρο στο site της ΟΚΔΕ-Σπάρτακος, στη διεύθυνση:\nΣτην παρούσα μορφή του ο ίδιος μεταφραστής έχει μεταφέρει μικρές επικαιροποιήσεις που είχαν προταθεί για τη συζήτηση της Διεθνούς Επιτροπής του Φλεβάρη 2017. Μετά την συζήτηση αυτή και συμπεριλαμβάνοντάς την, θα κυκλοφορήσει τον Απρίλιο και με νέες επικαιροποιήσεις ενόψει του Παγκόσμιου Συνεδρίου της 4ης Διεθνούς.\nΤελευταία τροποποίηση στις Κυριακή, 26 Μαρτίου 2017 15:15\nΠερισσότερα σε αυτή την κατηγορία: « Κύπρος: Ανάρτηση πανό αλληλεγγύης στη Λεμεσό, για τις καταλήψεις στην Θεσ/νίκη 17ο Συνέδριο της 4ης Διεθνούς: Να δουλέψουμε για να ανατρέψουμε το παγκόσμιο χάος »


Frida Modern - kds mourelatos\nΤι κάνει τη Frida να ξεχωρίζει από άλλες κουζίνες;\nΠρώτα απ 'όλα, ο μοναδικός σχεδιασμός των πορτών.\nΠόρτες με πλαίσιο και ενσωματωμένη χειρολαβή.\nΧάρη σε ένα ευρύ φάσμα φινιρισμάτων και νέων ειδικών εξαρτημάτων επίπλωσης, η Frida προσφέρει επίσης τη δυνατότητα επιλογής του στυλ κουζίνας που σας ταιριάζει καλύτερα: μοντέρνα, κλασική ή σύγχρονη. Η Frida είναι μια εξαιρετικά ευέλικτη συλλογή με ένα πρωτοποριακό πνεύμα.\nΤο Zetasei οφείλει το όνομά του στην ειδική χαμηλωμένη μπάζα, ύψους 6 εκ., σε αντίθεση με τα 12 εκ. που χρησιμοποιούνται συνήθως.\nΑυτή η καινοτομία δεν είναι μόνο ένας αισθητικός τρόπος ,προσφέρει πολλά πρακτικά οφέλη, όπως αυξημένο ύψος, αυξημένο βάθος (από 56 έως 64 cm στην επιφάνεια εργασίας) και δυνατότητα προσθήκης ενός δεύτερου ράφιου σε ύψος ντουλαπιού 78 cm.\nΤο Zetasei ενισχύεται από την επίπλωση και αξεσουάρ που συνδέουν την κουζίνα και το σαλόνι, καθώς και από ωραία τελειώματα.\nΗ επιφάνεια μπορεί να είναι από δέρμα ,μεταλο έως και τρεις παραλλαγές του Ευκάλυπτου (λευκό, γκρι και καρυδιά). Τα ράφια ενισχύουν τη γραμμικότητα των σχημάτων με γυαλί, Λευκό Ακρυλικό, Μέταλλο και Ασημένιο.


Feral Καθαριστικό Σπρευ A/C 400Ml | allSmart\nΑποτρέπει τη δημιουργία οσμών\nΤο καθαριστικό Feral είναι ένα προϊόν με μοναδική σύνθεση που δρα γρήγορα και αποτελεσματικά. Καθαρίζει την μούχλα και τα βακτήρια εις βάθος. Αποτρέπει τη δημιουργία δυσάρεστων οσμών στο εσωτερικό των οχημάτων και παρέχει μακράς διάρκειας προστασία από μικροοργανισμούς. Οδηγίες χρήσης : Α) Κλείστε το κλιματιστικό σύστημα και τον εξαερισμό. Τοποθετήστε το ακροφύσιο του spray στον σωλήνα απορροής συμπυκνωμάτων και ψεκάστε περίπου τη μισή ποσότητα του δοχείου. Προτείνεται η χρήση ειδικών γαντιών, γυαλιών και ενδύματος προστασίας. Β) Κλείστε το κλιματιστικό σύστημα και τον εξαερισμό. Τοποθετήστε το ακροφύσιο του spray στους κεντρικούς αεραγωγούς του αυτοκινήτου. Ψεκάστε το καθαριστικό μέσα στον αεραγωγό. Οι αεραγωγοί θα καθαρίσουν και οι οσμές θα καταπολεμηθούν, ενώ η ατμόσφαιρα θα γεμίσει ευχάριστο άρωμα.\nScosche Universal Βάση στήριξης κινητών 4 σε 1 για κινητά/GPS στο αυτοκίνητο


Ευχαριστούμε τους φίλους που στέλνουν e-mail με χαιρετισμούς και ευχές και ζητάμε κατανόηση για την καθυστέρηση στις απαντήσεις μας. Ανάμεσα στα υπόλοιπα e-mail λάβαμε και αυτό:\nbeetlejuice minas [b_minas@yahoo.com]\nΡε παδιά γιατί κοροϊδεύετε το κόσμο και δε τους λέτε ότι ο Ρίζος είναι μέλος του Ίρανον;\nΜετά από κάποιες πληροφορίες, εντοπίσαμε την πηγή της βαθυστόχαστης αυτής αποκάλυψης, που μας ενημέρωνε ότι, τελικά, το άτομο που αντέγραψε το site μας είναι ένας από εμάς, χωρίς εμείς να το γνωρίζουμε. Μείναμε άφωνοι, φυσικά, από την εξαιρετικά ευφυή αυτή αποκάλυψη, που άνοιξε τα μάτια ακόμη και σ' εμάς· να είναι τελικά αυτός ο Ρίζος μέλος του site μας και να μην το έχουμε υποψιαστεί ούτε καν εμείς οι ίδιοι... Αν αντέχει το στομάχι σας, κοιτάξτε εδώ: http://www.metafysiko.gr/forum/viewtopic.php?. Η νέα γραμμή, λοιπόν, που περνάνε οι απίστευτοι αυτοί τύποι είναι ότι, κατά βάθος, τα πάντα είναι μια μυστική συμπαιγνία μεταξύ ημών και των αντιγραφέων μας. Άρα, δεν έγινε και αντιγραφή.\nΌπως έχουμε απαντήσει σε κάποια από τα μηνύματα που έχουμε λάβει, προς το παρόν δε σκοπεύουμε να κινηθούμε νομικά. Πιστεύουμε ότι η μεγαλύτερη δυνατή καταδίκη είναι αυτή που προέρχεται από τον ίδιο σου τον εαυτό. Εκείνος δεν ξεγελιέται με κανέναν τρόπο και γνωρίζει το ακριβές ποιόν του «κατόχου του». Και δεν υπάρχει μεγαλύτερη δυστυχία στον κόσμο από το να γνωρίζεις ότι είσαι απατεώνας. Όχι επειδή σου το λέει κάποιος άλλος, αλλά επειδή σου το υπενθυμίζει κάθε στιγμή ο ίδιος σου ο εαυτός.\nΑπό την άλλη, η υπομονή, όπως και όλα τα πράγματα στον κόσμο μας, έχει και αυτή κάποια όρια. Και, αν τελικά τα όρια της δικής μας υπομονής ξεπεραστούν, η κουβεντούλα στο δικαστήριο δε θα αφορά μονάχα την κλοπή πνευματικών δικαιωμάτων, αλλά και πλαστοπροσωπία μεταξύ άλλων.\nΕίπαμε, δεν επιθυμούμε να εγκαταστήσουμε εισαγγελέα στον δικό μας χώρο -τον δικό μας, όχι τον χώρο των διαφόρων ανεύθυνων και των αντιγραφέων- αλλά η έκπληξη που νιώθουμε έχει πλέον ξεπεράσει κάθε προηγούμενο.\nΣυγγνώμη αν σας μαυρίσαμε τη διάθεση. Δείτε την αστεία πλευρά του πράγματος και κρατήστε το κέφι και την αισιοδοξία σας.\n--- Οι συντελεστές του www.iranon.gr ---\n(που πλέον κρυφοκοιτάνε ο ένας την ταυτότητα του άλλου, μήπως και εντοπίσουν τον «Μυστικό Ρίζο»)\nΜόλις στην τελευταία ενημέρωση του site, πριν από λίγες μόνο ημέρες, κάναμε λόγο για ανθρώπους που κατά συστηματικό τρόπο κλέβουν πληροφορίες και κείμενα από άλλες πηγές και τα πουλάνε, ανακατεμένα μαζί με δικής τους παραγωγής «γνώσεις», χρησιμοποιώντας τα ως «κράχτες» προκειμένου να γεμίσουν τις τσέπες τους με χρήματα ανυποψίαστων αναγνωστών, οι οποίοι βέβαια σπανίως έχουν ιδέα για το τι συμβαίνει στην πραγματικότητα .\nΔεν πρόλαβαν καλά-καλά να «στεγνώσουν» τα bytes αυτά στο σκληρό δίσκο του server, οπότε κάποιος φίλος του site μας ενημέρωσε μέσω e-mail σχετικά με το πρώτο τεύχος ενός καινούριου «μυστικού» περιοδικού, το οποίο αποκαλύπτει μεν νέα «μυστικά μυστήρια», όχι όμως και εντελώς «απαγορευμένα μυστήρια», όπως συμβαίνει με άλλο «απαγορευμένο» περιοδικό των ίδιων εκδόσεων (αυτό απευθύνεται σε πιο προχωρημένους αναγνώστες, που αντέχουν να κοιτάξουν την «απαγορευμένη αλήθεια» πιο κατάματα). Τον εκδότη των περιοδικών αυτών σας αφήνουμε να τον μαντέψετε. Μας έγραφε, λοιπόν, ο φίλος που έστελνε το e-mail ότι στο περιοδικό αυτό είχε αντιγραφεί ολόκληρο σχεδόν το κομμάτι του site γύρω από την Πεντέλη.\nΑρχικά δε μας έκανε και μεγάλη εντύπωση το e-mail που λάβαμε, αφού πλέον έχουμε συνηθίσει να συναντάμε πληροφορίες ή και ολόκληρα εδάφια από το site να αναμεταδίδονται από άλλους χώρους, χωρίς βέβαια ποτέ σχεδόν να αναφέρεται η πηγή προέλευσης τους - κάτι σαν ηχώ.\nΔε δώσαμε, λοιπόν, ιδιαίτερη σημασία στο θέμα αυτό, μέχρι που κάποιος άλλος φίλος μάς έδειξε το εν λόγω περιοδικό, το οποίο εν τω μεταξύ είχαμε ακούσει να διαφημίζεται συχνά και στο ραδιόφωνο, με κράχτη -τι άλλο- «τα μυστήρια της Πεντέλης». Μείναμε άναυδοι, ακόμα κι εμείς, αφού η πιστότητα της αντιγραφής και το μέγεθος της απάτης ξεπερνούσε κατά πολύ κάθε ανάλογο προηγούμενο του παρελθόντος, θέτοντας ένα καινούριο «Πανελλήνιο Ρεκόρ» στα σχετικά χρονικά. Παραθέτουμε, λοιπόν, το «άρθρο» αυτό παρακάτω. Προσοχή όμως, πριν συνεχίσετε φροντίστε να έχετε προμηθευτεί πρώτα μερικά αντιεμετικά χάπια από το φαρμακείο, γιατί το πιθανότερο είναι να σας πιάσει έντονη αναγούλα.\n1. Ο κράχτης. Σταθερή αξία.\n2. Πρόκειται περί πολύ-πολύ, μα πάρα πολύ μεγάλης εξερεύνησης.\n3. Τεύχος 1ο. Το «περιοδικό» πρέπει να ξεκινήσει καλά, πουλώντας αρκετά τεύχη, ώστε να το ξαναζητήσουν οι περιπτεράδες στο μέλλον.\n4. Η τιμή του περιοδικού. Τόσο πούλησαν, ανά τεμάχιο, οι μάγκες αυτοί το δικό μας κόπο και χρόνο.\nΠροσοχή, καταπιείτε τώρα ένα αντιεμετικό χάπι πριν προχωρήσετε παρακάτω. Αν έχετε γεμάτο στομάχι, περιμένετε λίγο να χωνέψετε πρώτα.\n1. Το κείμενο, σύμφωνα με τον «συγγραφέα» του «περιοδικού», έχει προέλθει από «διάφορες ερευνητικές ομάδες». Προσέξτε με πόσο ύπουλο τρόπο χρησιμοποιείται ο πληθυντικός αριθμός και πώς από την εισαγωγή αυτή αφήνεται να εννοηθεί ότι οι «ομάδες» ήταν εκείνες που ήρθαν οικιοθελώς σε επαφή με το περιοδικό και ζήτησαν να δημοσιευτεί το «άρθρο».\n2. Η δική μας εισαγωγή έχει κοπεί. Δεν τους συνέφερε.\n3. Τα «μυστικά» μυστήρια που λέγαμε. Εδώ ακούγεται μουσική από το «Twilight Zone».\n4. Ο «συγγραφέας» του άρθρου, που «μάζεψε και συνέραψε τις πληροφορίες από τις διάφορες ομάδες». Δε φαντάζεστε πόσο περίπλοκη και κουραστική ήταν η δουλειά αυτή. Του αξίζει μια αναγνώριση.\n5. Ο φακός αυτός, υποσυνείδητα, συμβολίζει τη διαδικασία του να χύνει κανείς διαρκώς φως στα μυστήρια. Το τελευταίο αποτελεί και την κυρίως ασχολία του συγγραφέα, αλλά και το στόχο του περιοδικού (παρατηρήστε πώς σημαδεύει τη σπηλιά).\n6. Ακόμα και αυτή η παλαιότερη ανακρίβεια εκ μέρους μας αναπαράγεται απαράλλαχτη. Οι γραμμές αυτές είχαν γραφτεί το 2001, όταν ακόμα δεν είχαμε τρόπο να πλησιάσουμε αρκετά στην κορυφή του βουνού (φυλασσόταν) και να διακρίνουμε τα υπόλοιπα «πιάτα» που υπήρχαν στη βάση.\n7. Η λέξη που χρησιμοποιούμε εμείς στο κείμενο μας είναι «μαϊντανοί», όμως ο «συγγραφέας» την άλλαξε. Γιατί άραγε;\n8. Το πινακάκι που, αντίθετα με τις φωτογραφίες, δεν είχε μαρκαριστεί με το λογότυπο του site, έπεσε θύμα του «συγγραφέα».\n9. Το ίδιο συνέβη και με την κάτοψη των εκκλησιδίων.\n10. Εδώ τώρα επίκειται μια περαιτέρω επέκταση. Προσπαθήστε να επεκταθείτε προεκτείνοντας την παρέκταση της παρεκτροπής, χωρίς όμως να παρεκτοπιστείτε.\n11. Εμείς δε γράφουμε ούτε για περιέργεια ούτε για σκεπτικισμό. Ο «συγγραφέας», όμως, καθότι μεγάαααααλος «ερευνητής» ο ίδιος αλλά και ο εκδότης του, δεν μπορούσε να το αφήσει έτσι αυτό.\n12. Αφού δεν πείραξε τίποτα σχεδόν από τα κείμενα μας (ακόμα και τα σημεία στίξης είναι τα ίδια) προκειμένου να μη χαλάσει τον «κράχτη» του «περιοδικού», ο «συγγραφέας» αποφασίζει να επέμβει δυναμικά στο τέλος και να δώσει κατευθύνσεις. Αυτή είναι η πραγματική έκταση και το περιεχόμενο του «άρθρου» του.\n13. Ο λαμπρός αυτός «ερευνητής» συμβουλεύει τους «νέους» για το πώς θα πρέπει να κινηθούν. Σκεφτείτε εδώ την τραγική ειρωνεία του πράγματος.\n14. - Επ, τι γυρεύετε εσείς εδώ;\n- Άκου χαρτογιακά, ήρθαμε να πάρουμε τα μυστικά σχέδια της σπηλιάς. Λέγε γρήγορα σε ποιο συρτάρι τα έχεις κρυμμένα...\n- Άου, μην τραβάτε το αυτί μου ρε παιδιά, αλήθεια σας λέω δεν έχω ιδέα. Τι σπηλιά; Βοήθεια χριστιανοί, τρελοιοιοί...\n- Σκουλήκι, υπηρέτη του συστήματος, μίλα. Μίλα τιποτένιε...\n15. Το σημείο αυτό είναι πολύ βασικό και θέλει προσοχή. Δώστε βάση λοιπόν: η έρευνα πρέπει να είναι εξαντλητική μεν, ανεξάντλητη δε. Το πιάσατε;\n16. Το κλειδί. Συμβολίζει γενικά τις πύλες που ξεκλειδώνονται μέσα από τα «άρθρα» του «περιοδικού».\nΑυτό, λοιπόν, ήταν το «άρθρο» του «μυστικού» περιοδικού. Αναλογιστείτε τώρα τα εξής:\n- Επί πολλά χρόνια ασχολούμαστε ανελλιπώς με το θέμα της Πεντέλης. Έχουμε καταβάλει πολύ κόπο και αμέτρητο χρόνο, έχουμε συλληφθεί από την αστυνομία, έχουμε ξοδέψει χρήματα τα οποία ουδέποτε υπολογίσαμε.\n- Αποφασίζουμε κάποια στιγμή να μιλήσουμε μέσα από αυτό το site για τα όσα έχουμε βρει και τα όσα ψάχνουμε να βρούμε. Αν και κάλλιστα θα μπορούσαμε να έχουμε μοσχοπουλήσει τα σχετικά μας κείμενα υπό μορφή σειράς άρθρων σε περιοδικά, επιλέγουμε να τα κάνουμε διαθέσιμα δωρεάν, απευθυνόμενοι σε ανθρώπους που νιώθουν όπως εμείς, δίχως καν να προβάλλουμε τα ονόματα μας.\n- Επανειλημμένα έχουμε εκφράσει τη γνώμη μας για ανθρώπους του είδους του «συγγραφέα» και του «εκδότη» του «άρθρου» σε διάφορα σημεία του site. Εκτός αυτού, έχουμε δηλώσει ξεκάθαρα και τους λόγους που μας ώθησαν ώστε να ξεκινήσουμε την όλη ιστορία (ΕΡΩΤΗΣΕΙΣ ΚΑΙ ΑΠΑΝΤΗΣΕΙΣ). Ο βασικότερος όλων είναι η βαθιά απέχθεια και περιφρόνηση που αισθανόμαστε απέναντι σε ανθρώπους που αντιγράφουν συστηματικά τη δουλειά άλλων, όντας οι ίδιοι εντελώς ανίκανοι να προσφέρουν οτιδήποτε άξιο λόγου.\n- Ένα καινούριο «περιοδικό» εκδίδεται πριν από λίγες ημέρες. Ο εκδότης του χρειάζεται κάτι το οποίο θα τραβήξει τον κόσμο, ώστε αυτός να αγοράσει το περιοδικό και να έρθει σε επαφή μαζί του. Το περιοδικό αντιγράφει το μεγαλύτερο μέρος των κειμένων μας γύρω από την Πεντέλη. Τα μεταφέρει αυτούσια στο «σαλόνι» του περιεχομένου του, αφού πρώτα έχει φροντίσει να διαφημιστεί δεόντως, με «κράχτη» τα κείμενα μας αυτά. Σαν συγγραφέας του άρθρου, αναφέρεται κάποιος συνεργάτης του περιοδικού, ενώ σαν πηγή, «κάποιες ομάδες έρευνας και οι μαρτυρίες τους». Το περιοδικό πωλείται και οι εκδότες του καρπώνονται και εκμεταλλεύονται το περιεχόμενο των δικών μας κειμένων, ενώ ταυτόχρονα εισπράττουν και πολλά χρήματα από την πώληση τους αυτή.\n- Στο εσώφυλλο, τέλος, του «περιοδικού» αναγράφεται δίχως ίχνος ντροπής:\nΚαταλάβατε; Οι άνθρωποι αυτοί, όχι απλά αντέγραψαν, αλλά επιπλέον καταχώρησαν τα δικά μας κείμενα ως ιδιοκτησία του «περιοδικού» τους και αξιώνουν τη χορήγηση ειδικής άδειας από μέρους τους προκειμένου να επιτραπεί σε κάποιον τρίτο να τα αναπαράγει!!! (ναι, ναι, πάρτε γρήγορα άλλο ένα χάπι). Κατ' αυτή την έννοια, σύμφωνα με τους ιδιοκτήτες του συγγράματος, εμείς που γράψαμε και δημοσιεύσαμε στο site μας τα συγκεκριμένα κείμενα, πριν από δύο περίπου χρόνια, παραβιάζουμε αναδρομικά το νόμο και καταπατούμε τα έννομα δικαιώματα του «περιοδικού». Επιπλέον, θα πρέπει να τα αποσύρουμε άμεσα από το site, προκειμένου να μη δεχτούμε μήνυση για «παράνομη αναπαραγωγή και κλοπή πνευματικών δικαιωμάτων» (αν η αναγούλα επιμένει, βάλτε το δάκτυλο στον φάρυγγα σας και προκαλέστε εμετό για να ανακουφιστείτε).\nΝαι, οι άνθρωποι του «περιοδικού» αναγκάστηκαν με λύπη τους να προφυλάξουν νομικά το περιεχόμενο του, γιατί -αν δεν το ξέρετε- στο δρόμο τους, οι πρωτοπόροι αυτοί της έρευνας, που ό,τι κάνουν το κάνουν για να βοηθήσουν όλους εμάς να μάθουμε τη «μυστική» αλήθεια, συνάντησαν και αρκετούς ζηλόφθονες ασυνείδητους που προσπάθησαν να παρεμποδίσουν το έργο τους (άκουσον-άκουσον). Ευτυχώς όμως, τελικά, όλοι αυτοί οι εχθροί της «μυστικής» αλήθειας το μόνο που κατάφεραν ήταν "να αφυπνήσουν (;), να ενώσουν, να αυξήσουν τη δημιουργικότητα (!!!) και να συσφίξουν (;!) τα νεύρα" των οδηγών μας προς τη «μυστική» αλήθεια.\nΘα πρέπει, μάλιστα, να γνωρίζουν όσοι τυχόν προσπαθήσουν στο μέλλον να παρεμποδίσουν την πορεία του «μυστικού» περιοδικού ότι θα έχουν την ίδια τύχη με τα τέρατα της οδύσσειας που προσπάθησαν να εμποδίσουν τον Οδυσσέα να φτάσει στην Ιθάκη. Δε μασάνε οι ατρόμητοι καπετάνιοι της «Αργούς». Χα!\nΓνωρίζουμε ότι θέματα όπως αυτό που θίγουμε σε αυτή την ανακοίνωση προκαλούν δυσάρεστα συναισθήματα και δημιουργούν άσχημη γενικά διάθεση. Εμείς, πάλι, από τη μεριά μας, ξεκινήσαμε το site αυτό με σκοπό να εξερευνήσουμε την ομορφιά και το μυστήριο του κόσμου γύρω μας, και όχι για να ασχοληθούμε με τη βρόμα κάποιων ανθρώπων που μας περιβάλλουν. Σας διαβεβαιώνουμε ότι δεν έχουμε την παραμικρή διάθεση να ασχολούμαστε με το τι κάνουν οι άλλοι γύρω μας.\nΤον καιρό αυτό εμείς προσπαθούμε να διερευνήσουμε το εκπληκτικό γεγονός της πτώσης μετεωρίτη κατά το παρελθόν στο σημείο όπου, λόγω του επακόλουθου κρατήρα, δημιουργήθηκε η λίμνη "Θαλάσσι" (ή "Βουλισμένη") στους πρόποδες της Πεντέλης, και συγκεκριμένα στη θέση όπου σήμερα βρίσκεται το δημοτικό γυμναστήριο Νέας Πεντέλης. Αναφέρεται, συγκεκριμένα, στην εγκυκλοπαίδεια "Ηλίου" (τόμος 13, σελίδα 436): «Υπάρχουν αρκεταί και ικαναί ενδείξεις ότι μεταιωρικός κρατήρ δυνατόν να είναι και ο παρά την Νέαν Πεντέλην και εις απόστασιν ολίγων εκατοντάδων μέτρων από της δημοσίας οδού ευρισκόμενος κρατήρ, το εσωτερικόν του οποίου καλύπτεται περιοδικώς υπό υδάτων, μεταβαλλόντων αυτόν εις μικράν λίμνην. Κ. Σ. Χασάπης.» Μπορείτε, λοιπόν, ίσως να καταλάβετε πώς αισθανόμαστε όταν άσχημοι άνθρωποι μας αναγκάζουν να αφήσουμε τα πραγματικά μας ενδιαφέροντα και να ασχοληθούμε μαζί τους.\nΌσο για εσάς «μύστες των μυστηρίων», που ασφαλώς διαβάζετε τώρα και τις γραμμές αυτές, τόσο πολύ λοιπόν σας άρεσε το site μας ώστε αποφασίσατε να το δανειστείτε και να το ενσωματώσετε στο «μυστικό σας περιοδικό»... Μήπως και το όνομα ακόμα των εκδόσεων σας το εμπνευστήκατε από εδώ; Τα κείμενα του site, καλόπαιδα, βρίσκονται καταχωρημένα σε αρκετά αρχεία του internet (http://web.archive.org/web/*sr_21nr_10/http://iranon.gr/*), αλλά και κατοχυρωμένα αλλού.\nΟι «διάφορες ερευνητικές ομάδες».\n"Να μπορούσαν μόνο\nΉταν κατά τις δέκα η ώρα το βράδυ του Σαββάτου, του τριημέρου του Αγίου Πνεύματος που μας πέρασε, όταν βρέθηκα στη σπηλιά της Πεντέλης. Νωρίτερα είχα επισκεφθεί ένα φίλο και, θέλοντας να συνεχίσω τη βραδιά μου, είχα ανέβει για μια επίσκεψη στη σπηλιά.\nΤα πράγματα πήγαιναν καλά και πίστευα ότι θα έβρισκα το μέρος έρημο, δίχως επισκέπτες, ώσπου, φτάνοντας στα εκκλησάκια, εντόπισα μια μοτοσικλέτα κρυμμένη στον προαύλιο τους χώρο, κατά τέτοιο τρόπο ώστε αυτή να μη φαίνεται από μακριά. Κανένας δε φαινόταν να υπάρχει τριγύρω και από τη σπηλιά δεν ακουγόταν το παραμικρό.\n"Ατυχία", σκέφτηκα, σίγουρα επρόκειτο για «ερευνητές» που είχαν πάρει τις προφυλάξεις αυτές πιστεύοντας ότι κινδύνευαν από σατανιστές, τέρατα και UFO. Το έργο το είχα ξαναδεί πολλές φορές. Μόνο οι «ερευνητές», και ειδικά οι πιο αρχάριοι και «υποψιασμένοι» απ' αυτούς, παίρνουν τέτοιου είδους προφυλάξεις - ήταν χαρακτηριστικό.\nΜε βαριά καρδιά αποφάσισα ότι δε θα έμπαινα στη σπηλιά. Δε μου αρέσει να ενοχλώ τους άλλους και, εκτός αυτού, η διάθεση μου ήταν για μια μοναχική επίσκεψη εκεί. Από τη στιγμή που υπήρχαν κι άλλοι...\nΑποφάσισα να ελέγξω μόνο δυο τρία σημεία της εισόδου της σπηλιάς και μετά να ανέβω προς τις ψηλότερες περιοχές του βουνού.\nΜε το φακό μου να δημιουργεί ένα μεγάλο κώνο φωτός, άρχισα να ψάχνω τα τοιχώματα της εισόδου στα σημεία που με ενδιέφεραν. Κάποια στιγμή, με την άκρη του ματιού μου, έπιασα μια φευγαλέα λάμψη φακού προερχόμενη από τα σκοτεινά ενδότερα της σπηλιάς, ενώ ταυτόχρονα άκουσα και σιγανούς ψιθύρους.\nΥπολόγισα ότι προέρχονταν από το μικρό «τυφλό» θαλαμίσκο που βρίσκεται στο κατώτατο σημείο της σπηλιάς και που έχει για είσοδο μια μικρή τρυπούλα στον κάθετο βράχο. Εκεί θα πρέπει να είχαν εισχωρήσει οι «ερευνητές», και ήταν σαφές ότι είχαν από ώρα δει τη λάμψη του φακού μου, αφού όλο αυτό το διάστημα προσπαθούσαν να μην προδώσουν την παρουσία τους. Έριξα μια αδιάφορη ριπή του φακού μου προς το μέρος τους και ετοιμάστηκα να κάνω μεταβολή και να φύγω.\nΕίχα μόλις γυρίσει την πλάτη μου, όταν άκουσα μουγκρητά, βογκητά και μυκηθμούς να βγαίνουν από το σημείο όπου θα έπρεπε να βρίσκονται οι «ερευνητές».\nΕ, αυτό πήγαινε πολύ. Ήμουν έξω φρενών και όλες οι φιλάνθρωπες μου διαθέσεις είχαν πάει περίπατο. Αυτοί οι μάγκες εκεί κάτω προσπαθούσαν να με διώξουν, κάνοντας με να φοβηθώ! Δεν έφτανε που εγώ είχα προσπαθήσει να μην τους ενοχλήσω, δεν έφτανε που επί δεκαετίες τώρα ήμουν αναγκασμένος να ανέχομαι κάθε είδους ενοχλητικό, ρυπαίνοντα, αλαλάζοντα και κακομαθημένο τύπο της συνομοταξίας τους που είχα την ατυχία να συναντήσω κατά τις επισκέψεις μου στη σπηλιά, τώρα οι τύποι αυτοί προσπαθούσαν με αυτόν τον άθλιο τρόπο να με διώξουν κιόλας. Τσαντίστηκα ακόμα περισσότερο όταν σκέφτηκα ότι κάπως έτσι δημιουργούνται κατά καιρούς οι διάφορες γελοίες φήμες που μπερδεύονται με τα πραγματικά γεγονότα όσον αφορά τη σπηλιά της Πεντέλης.\n"Εντάξει παιδάκια, αφού θέλετε να παίξουμε θα παίξουμε", σκέφτηκα. Έκανα πάλι μεταβολή και, με το φακό στραμμένο κατά πάνω τους, άρχισα να βαδίζω με γοργό βήμα προς το σημείο όπου υπολόγιζα ότι θα έπρεπε να βρίσκονταν κρυμμένοι.\nΘα πρέπει να απείχα πια απ' αυτούς γύρω στα είκοσι μέτρα, όταν είδα δύο πιτσιρικάδες, ηλικίας γύρω στα δεκαέξι-δεκαεπτά, να βγαίνουν βιαστικά και με πανικόβλητες κινήσεις από το θαλαμίσκο όπου είχα προβλέψει ότι είχαν μπει. Φορούσαν σπηλαιολογικά κράνη με προσαρτημένους φακούς xenon και οι κινήσεις τους μαρτυρούσαν μεγάλη ταραχή. Ο φακός που κράταγα στα χέρια μου είχε αρκετή ισχύ ώστε να κάνει τη νύχτα μέρα μέσα στη σπηλιά. Ήξερα λοιπόν ότι, όπως τον είχα στραμμένο προς τα πάνω τους, εκείνοι ήταν αδύνατο να διακρίνουν το παραμικρό σε σχέση με μένα.\n"Λίγο ακόμα", σκέφτηκα και ξαφνικά έσβησα τον φακό μου. Στεκόμουν εκεί σιωπηλός, κοιτάζοντας τους βλοσυρά από απόσταση τριών μέτρων, φορώντας μαύρο πουκάμισο και μαύρο δερμάτινο μπουφάν. Η τσαντίλα μου είχε πια εξαφανιστεί και τώρα αγωνιζόμουν να μην ξεσπάσω σε τρανταχτά γέλια καθώς τους έβλεπα να στέκονται εκεί μαρμαρωμένοι, χωρίς να τολμούν να με κοιτάξουν στο πρόσωπο και χωρίς να βγάζουν άχνα.\nΌταν ο ένας απ' αυτούς άρχισε να τρέμει, συνειδητοποίησα ότι το είχα παρακάνει και, προσπαθώντας να τους ηρεμήσω και να τους καθησυχάσω, ρώτησα με χαρούμενη και ανέμελη φωνή "τι έγινε ορέ παιδιά, βρήκατε τίποτα;".\nΣτεναγμοί ανακούφισης, ανακατεμένοι με βραχνές και σπασμένες αλλά χειμαρρώδεις φωνές, με πληροφόρησαν ότι είχα δίκιο στις προβλέψεις μου.\nΝαι, είχαν έρθει για να εξερευνήσουν το μέρος. Ναι, ήταν η πρώτη τους επίσκεψη εκεί. Ναι, τα 'χαν κάνει πάνω τους.\nΉταν ακόμα ταραγμένοι. Είχα αρχίσει να νιώθω τύψεις για την παράσταση που τους είχα στήσει, αν και ακόμα αγωνιζόμουν να συγκρατηθώ και να μη βάλω τα γέλια. Προσπαθώντας να τους ηρεμήσω κι άλλο, τους έπιασα κουβέντα σχετικά με τη σπηλιά, τακτική που σύντομα απέδωσε, αφού μετά από λίγο ξεθάρρεψαν και άρχισαν να με ρωτούν σχετικά.\nΆκουγαν με προσοχή αυτά που τους έλεγα και σύντομα άρχισα να αισθάνομαι σαν καλός Σαμαρείτης που είχε κάνει το καθήκον του και είχε οδηγήσει δύο ξεστρατισμένους νέους στον σωστό δρόμο. Ναι, πίστευα ότι τους είχα δώσει μια χονδρική μεν, πλην όμως κατατοπιστική περίληψη σχετικά με την ιστορία της σπηλιάς. Ήμουν πια έτοιμος να φύγω, νιώθοντας περίπου όπως θα πρέπει να αισθάνονται οι πρόσκοποι όταν έχουν κάνει την καλή πράξη της ημέρας.\n"Ώστε έτσι, λοιπόν, με τα έργα έ; Σίγουρα θα πρέπει να ήταν δουλειά της Εκκλησίας. Τους ξευτίλες...", αναφώνησε με ύφος ανθρώπου που είχε μόλις διαφωτιστεί ο ένας.\n"Όχι ρε παιδιά. Σας είπα, κανείς δε γνωρίζει με σιγουριά ποιος κρύβονταν πίσω από τα έργα, όμως η Εκκλησία σίγουρα δεν έχει την παραμικρή σχέση", τους εξήγησα υπομονετικά.\n"Και τα πηγάδια που βρίσκονται;" με ρώτησε ανυπόμονα ο άλλος.\n"Τι στο καλό, σαλαμούρα έχουν για μυαλό;" σκέφτηκα. Επί δέκα λεπτά τους εξηγούσα, μόλις πριν από λίγο, ότι από τα ανοίγματα της σπηλιάς το μόνο που είχε απομείνει ανοιχτό σε αξιόλογο μήκος ήταν το τριγωνικό που οδηγεί στη λιμνούλα. Τους το είχα δείξει κιόλας.\nΒάλθηκα να τους τα εξηγώ πάλι από την αρχή, όταν με διέκοψαν ξαφνικά.\n"Μα όχι. Σίγουρα υπάρχουν πηγάδια ανοικτά. Αφού το έχει δείξει και στις ειδήσεις", με πληροφόρησαν.\nΈνα αίσθημα αδυναμίας και παραίτησης με είχε καταλάβει πια. Φαίνεται ότι είχαν δει το «ρεπορτάζ» του «αστέρα», στο οποίο είχαμε αναφερθεί παλαιότερα.\n"Ναι, ίσως τελικά και να υπάρχουν", τους απάντησα αδιάφορα και τους αποχαιρέτησα βιαστικά, κατεβάζοντας νοερά το φωτοστέφανο του καλού Σαμαρείτη και βάζοντας το ξανά στην τσέπη μου.\nΠώς είναι δυνατόν, σκεφτόμουν φεύγοντας, άνθρωποι που υποτίθεται ότι ψάχνουν να βρουν απαντήσεις να είναι τυφλοί και κουφοί, χωρίς καν να το γνωρίζουν...\nΕίχα πια απομακρυνθεί από τη σπηλιά, όταν χτύπησε το κινητό μου.\n"Βάλε «Σάλτσερ», έχει τον Χαρδαβδέλα στην εκπομπή «Χωρίς Αμπραγιάζ» και μιλάνε για τις υπόγειες στοές της Αθήνας και για τη σπηλιά. Βάλε ν' ακούσεις τι λένε", με πληροφόρησε από την άλλη άκρη της γραμμής ο «Saturnius».\n"Είμαι στην Πεντέλη τώρα και δεν έχω καμία διάθεση ν' ακούσω τον Χαρδαβδέλα", απάντησα και έκλεισα το τηλέφωνο αποχαιρετώντας.\nΤράβηξα προς τον στρατιωτικό σταθμό τηλεπικοινωνιών στην κορυφή του βουνού, όπου για πρώτη φορά έπειτα από πολλούς μήνες συνάντησα έντονη ανθρώπινη παρουσία και κινητικότητα (όπως θα διαπιστώναμε αργότερα, είχε μόλις ξεκινήσει το ξήλωμα του).\nΚατέβηκα λίγο χαμηλότερα. Έμεινα για μισή περίπου ώρα να κοιτάζω τα φώτα της Αθήνας, όμως ο συνεχής βόμβος από τις ηλεκτρογεννήτριες, οι οποίες τροφοδοτούν τους αναμεταδότες που έχουν στηθεί εκεί τα τελευταία χρόνια, δε μ' άφηνε να ευχαριστηθώ το θέαμα.\nΈφυγα κάπως πικραμένος. Θυμήθηκα παλιές ιστορίες και συνειδητοποίησα πόσο πολύ τα πράγματα έχουν αλλάξει προς το χειρότερο από τότε.\nΦτάνοντας σπίτι, άνοιξα την τηλεόραση προσπαθώντας να ξεχάσω τις απαισιόδοξες σκέψεις που με περιτριγύριζαν. Παίζοντας με τα κανάλια, έπεσα και στο «Σάλτσερ», όπου, παρά το περασμένο της ώρας, εξακολουθούσε να προβάλλεται η εκπομπή για την οποία με είχε ειδοποιήσει ο «Saturnius». Μεταξύ των λοιπών καλεσμένων, διάφοροι φαιδροί τύποι επαναλάμβαναν το ίδιο show που είχα παρακολουθήσει πολλές φορές κατά το παρελθόν σε ανάλογες περιπτώσεις. Τα σκουπίδια, τα οποία επιχειρούσαν να περάσουν ως «κρυμμένες αλήθειες» και ως «αποτελέσματα πολύχρονης ενασχόλησης και έρευνας», γαρνίρονταν κατά τη γνωστή συνταγή με κάποιες σοβαρές και έγκυρες πληροφορίες (όπως π.χ. την υπόθεση με τα μεταλλικά καπάκια των πεζοδρομίων) που είχαν κλαπεί από τις λιγοστές αξιόπιστες πηγές που υπάρχουν στη χώρα και το χώρο μας. Σκοπός, η παρασκευή της γνωστής κακόγευστης σαλάτας κουτοπονηριάς, ασχετοσύνης, ημιμάθειας και απάτης, στην οποία εδώ και χρόνια οι τύποι αυτοί ειδικεύονται και στην κορυφή της οποίας τοποθετούν, βεβαίως, πάντοτε τους εαυτούς τους, δίκην μαϊνδανού (προβολή, οι άνθρωποι αυτοί θα έκαναν τα πάντα για λίγη προβολή).\nΠαρακολουθούσα, λοιπόν, τώρα κάποιον γραφικό τύπο να επαναλαμβάνει με στόμφο ένα παλαιότερο, ξανακυκλοφορημένο από άλλο «μύστη» της συντροφιάς παραμύθι, ότι δηλαδή είχε (δήθεν) εισέλθει στο υπόγειο δίκτυο στοών, το οποίο (πάλι δήθεν) χρησιμοποιούσε ο λήσταρχος Νταβέλης, και το οποίο (ξανά δήθεν) εκτεινόταν από τους Δελφούς ως τη Σαλαμίνα, περνώντας (μα, βέβαια, λείπει ο Μάρτης απ' τη Σαρακοστή;) από την Πεντέλη πριν χαθεί στα άγνωστα έγκατα της Γης (ακούγονται επιφωνήματα θαυμασμού και δέους). Ένας ιδιότυπος ανταγωνισμός, ένα «πρωτάθλημα» (από το «άθλιος») φαινόταν να έχει αναπτυχθεί τα τελευταία χρόνια μεταξύ των μαϊνδανών, σχετικά με το ποιος απ' όλους θα εκστομίσει το αισχρότερο ψέμα και θα εισπράξει τη μεγαλύτερη μπάζα από το απόθεμα των αναγνωστών που συστηματικά καλλιεργούνται στα ειδικά τους «φυτώρια», αλλά και των αδαών που αγοράζουν τα σχετικά τους συγγράμματα από περιέργεια (τα οποία, τελευταία, τα βρίσκει κανείς να πωλούνται και στα «καράκια»της οδού Ερμού και της πλατείας Ομονοίας). Πόση ζημιά είχαν προκαλέσει όλοι αυτοί και μάλιστα συνειδητά και ηθελημένα στον πανέμορφο κόσμο της έρευνας -της πραγματικής έρευνας του αγνώστου- προκειμένου να γεμίσουν τις τσέπες τους με χρήματα...\nΔεν υπάρχει τίποτα το μεμπτό στο να πουλάει κανείς την εργασία του, είτε αυτή είναι χειρωνακτική είτε πνευματική. Στο να πουλάει, όμως, κάποιος κάτι το οποίο γνωρίζει, ο ίδιος πρώτος απ' όλους, ότι συνιστά χοντροκομμένη απάτη, πλασάροντας το ως προϊόν πνευματικής εργασίας, ε, εκεί χωράνε όλα τα μεμπτά του κόσμου.\nΜην αντέχοντας για πολύ να παρακολουθώ το στημένο παιχνίδι [ Προβολή «---» Αρπαχτή ], έκλεισα την τηλεόραση.\nΤην ξανάνοιξα τρεις ημέρες αργότερα, καθώς, αγουροξυπνημένος και μετά από ένα γερό ξενύχτι, ετοιμαζόμουν να παρασκευάσω τον καθιερωμένο πρωινό κουβά με καφέ. Χωρίς να πολυδίνω σημασία και αλλάζοντας ασυναίσθητα τα κανάλια, άκουσα σε κάποια στιγμή τη φράση:\n"Η δούκισσα, φάντασμα πλέον του παλιού της εαυτού, έχει υποστεί τρομακτικές μεταβολές ως προς τη ψυχοσύνθεση και τη συμπεριφορά. Απομακρύνεται από το Χριστιανισμό και ασπάζεται το Μωσαϊσμό. Ιδρύει θεοκρατική (μαγική) οργάνωση με μέλη διάφορους Έλληνες και ξένους λόγιους. Τα τελευταία χρόνια της ζωής της τα περνά απομονωμένη στο μέγαρο της, αρνούμενη να δεχθεί παρά ελάχιστους επισκέπτες. Πεθαίνει το 1854 από ύδρωπα και θάβεται στον πύργο της στην Πεντέλη."\n"Έχετε σκεφτεί ότι η δική σας εσωτερική διαμόρφωση μπορεί να καθορίζει το τι θα δείτε και το πώς θα αλληλεπιδράσετε με το μέρος; Μήπως κάποιοι δικοί σας εσωτερικοί αμυντικοί μηχανισμοί σβήνουν αυτόματα και χωρίς να σας ρωτήσουν πράγματα που πρόλαβαν να καταγράψουν οι αισθήσεις σας; Αδύνατο, εσείς ελέγχετε πλήρως τον εαυτό σας, έ; Μήπως, αν αντικρίζατε πραγματικά αυτό που υποτίθεται ότι ψάχνετε να βρείτε εκεί, ο κόσμος σας γκρεμιζόταν, παρασέρνοντας και εσάς μαζί;"\n"Για στάσου", σκέφτηκα, μη έχοντας ξυπνήσει ακόμα εντελώς, "αυτά τα λόγια κάπου τα ξέρω, κάπου τα ξέρω... Α, ναι μωρέ, είναι από το site και συγκεκριμένα τα έχω γράψει εγώ".\nΉταν η πρωινή εκπομπή «Έχω Φλέμμα», που παρουσιάζει η δημοσιογράφος κυρία Παλαιστάκη στον «Αστέρα» της ελληνικής τηλεόρασης. Η εκπομπή είχε ως θέμα τα φαντάσματα και, φυσικά, όπως σε κάθε σχεδόν εκπομπή του είδους, η σπηλιά της Πεντέλης αποτελούσε τον κυρίως μεζέ στο σχετικό μπουφέ. Στο «ρεπορτάζ», λοιπόν, παρακολουθούσα δύο Mediανθρώπους να μεταδίδουν πλάνα από την άτυχη τη σπηλιά και να απαγγέλουν εδάφια από το site, αυτούσια ως επί το πλείστον και ανακατεμένα με μερικές δικές τους στομφώδεις φράσεις. Στο τέλος του «ρεπορτάζ», που διήρκησε γύρω στα πέντε λεπτά, η παρουσιάστρια της εκπομπής δήλωσε ότι μετά τις αποκαλύψεις αυτές το τηλεφωνικό κέντρο της εκπομπής είχε «πάρει φωτιά» από τηλεφωνήματα τηλεθεατών που επιθυμούσαν να παρέμβουν.\nΞανάκλεισα την τηλεόραση.\nΤα συναισθήματα μου ήταν ανάμικτα, όμως μια έντονη αίσθηση αηδίας είχε αρχίσει να απλώνεται μέσα μου.\nΉταν η πολλοστή φορά που κάποιοι αντέγραφαν κείμενα και πληροφορίες από το site, δίχως να παραπέμπουν στην αρχική πηγή και παρουσιάζοντας τα ως αποτέλεσμα δικής τους έρευνας (κλασική ελληνική πρακτική, πλην ελαχίστων φωτεινών εξαιρέσεων). Τουλάχιστον, όμως, στις περιπτώσεις του παρελθόντος το κίνητρο δεν ήταν οικονομικό, ενώ το όλο θέμα είχε και αρκετές δόσεις πλάκας και γέλιου. Αυτή τη φορά, εκείνοι που αντέγραφαν το έκαναν με αποκλειστικό στόχο το κέρδος. Έκλεβαν κάτι που δεν τους ανήκε και που προσφερόταν δωρεάν, για να το πουλήσουν μέσα από το τηλεοπτικό τους παζάρι, εισπράττοντας τα έσοδα από τις διαφημίσεις της εκπομπής τους. Και αυτοί οι άνθρωποι αποκαλούσαν εαυτούς "δημοσιογράφους"...\nΑρκετές ημέρες έχουν περάσει από τότε. Μαζί με τους υπόλοιπους που γράφουμε εδώ, σκεπτόμαστε να ξεκινήσουμε δοκιμαστικά, μέσα στους προσεχείς μήνες, τη λειτουργία ενός μικρού forum. Σκοπός μας είναι να δημιουργήσουμε ένα χώρο όπου άνθρωποι οι οποίοι ενδιαφέρονται και ασχολούνται με τα θέματα που πραγματεύεται το site θα μπορούν να ανταλλάσουν μεταξύ τους αξιόπιστες πληροφορίες, απόψεις και ειδήσεις, άμεσα, ήρεμα, χωρίς φανφάρες, και χωρίς να είναι υποχρεωμένοι να περνούν μέσα από τους δαιδάλους και τους πολλούς σκουπιδότοπους των καθιερωμένων οδών ενημέρωσης. Γνωρίζουμε τις δυσκολίες και ελπίζουμε ότι, αν τελικά το forum αυτό λειτουργήσει, θα καταφέρει να κρατήσει τον χαρακτήρα και το περιεχόμενο του σε αξιοπρεπή επίπεδα. Αν όχι, είπαμε, σκεπτόμαστε να το ξεκινήσουμε δοκιμαστικά...\nΓια οποιαδήποτε σχόλια, αντιρρήσεις ή προτάσεις σχετικά με το εν λόγω εγχείρημα μπορείτε να επικοινωνήσετε μαζί μας στο:


5 Gel βερνίκια νυχιών που δεν χρειάζονται φουρνάκι! | ediva.gr\nΤα μανό της Sally Hansen είναι ανεκτικά και στεγνώνουν απίστευτα γρήγορα χωρίς τη χρήση λάμπας. Η εταιρεία εγγυάται όμορφα νύχια που διαρκούν περίπου οκτώ ημέρες, ανάλογα με το πόσο τα προσέχουμε. Για να ενεργοποιήσεις την ιδιότητα του ημιμόνιμου θα πρέπει να χρησιμοποιήσεις και το Top Coat της Sally Hansen, ώστε να σφραγίσεις το χρώμα και φυσικά τη λάμψη σε περίπτωση που έχεις επιλέξεις κάποιο μανό με glitter.\nΔες επίσης: Τα 15 καλύτερα glitter βερνίκια νυχιών της αγοράς!\nΑυτό είναι ένα κλασικό τζελ βερνίκι της Essie, το οποίο φυσικά, χρειάζεται και το top coat του για να είναι πιο γυαλιστερό το αποτέλεσμα. Το βουρτσάκι του είναι καμπυλωτό, ώστε να παρέχει καλύτερη κάλυψη στα νύχια και διαρκεί ως και 14 ημέρες. Το σημαντικό όμως είναι ότι αφαιρείται απίστευτα εύκολα και δεν χρειάζεται τρίψιμο και ξύσιμο για να φύγει το μανό.\nΗ σειρά Infinite Shine Long της OPI περιλαμβάνει εννιά άκρως καλοκαιρινά χρώματα νυχιών. Όλα τους προσφέρουν μια έντονη λάμψη που διαρκεί για 11 ημέρες, ενώ επίσης, είναι αρκετά εύκολα στην εφαρμογή τους και αφαιρούνται σαν το απλό βερνίκι νυχιών.\nΔες επίσης: 5 Θετικά & 5 αρνητικά του μανικιούρ με gel\nTo Rimmel London Super Gel Nail Polish είναι από τις πιο οικονομικές επιλογές για όσες θέλουν να έχουν για δύο εβδομάδες λαμπερό μανικιούρ. Το βερνίκι εφαρμόζεται σε καθαρά και στεγνά νύχια και με τη χρήση του Top Coat ενεργοποιείται η ημιμόνιμη ιδιότητα που σφραγίζει το χρώμα και τη λάμψη. Μπορείς να το βρεις σε 29 εκπληκτικές αποχρώσεις, ώστε να ταιριάξεις το μανικιούρ με κάθε εμφάνιση σου.\nΔες επίσης: Διάλεξε χρώμα βερνικιού με βάση το χρώμα του δέρματος σου!\nΔεν θα μπορούσε όμως να λείπει από την λίστα μου και η εταιρεία Korres, η οποία έχει κερδίσει μια ξεχωριστή θέση στις προτιμήσεις μας για τα νύχια και φυσικά το μακιγιάζ. Τα ημιμόνιμα μανό που κυκλοφόρησε περιέχουν αμυγδαλέλαιο, που ενισχύει την ελαστικότητα και ταυτόχρονα βελτιώνει την υφή των νυχιών. Κυκλοφορούν σε 19 αποχρώσεις και διαρκούν έως 10 ημέρες.\nΜε τέτοια υπέροχα χρώματα θα μείνεις στο απλό βάψιμο των νυχιών σου; Αν δεν έχεις ιδέα πως να κάνεις εντυπωσιακά nail arts σε λίγο χρόνο, δες εδώ 20 Όμορφα πουά σχέδια νυχιών για αρχάριες!


Το δικό τους Champions League οι Νέοι | NewsNowgr.com\nΌπως ανακοινώθηκε από την UEFA, από την περίοδο 2013/14 οι 32 ομάδες που συμμετέχουν στους ομίλους της κορυφαίας διοργάνωσης θα έχουν και τις αντίστοιχες ομάδες τους κάτω των 19 ετών να συμμετέχουν σε έναν θεσμό με ανάλογο σύστημα διεξαγωγής.\nΤο UEFA Youth League, όπως βαπτίστηκε μετά την απόφαση της Εκτελεστικής Επιτροπής της UEFA κατά τη συνεδρίασή της στη Λωζάνη, θα διεξάγεται παράλληλα με το Champions League και στις ίδιες ή κοντινές ημερομηνίες. Το σύστημα της διοργάνωσης θα είναι ίδιο με το… κανονικό Champions League στην πρώτη φάση, αλλά από τη φάση των «16» και μετά οι νοκ άουτ αγώνες θα είναι μονοί. Το τρόπαιο της διοργάνωσης θα φέρει το όνομα του επίτιμου προέδρου της UEFA, Λέναρτ Γιόχανσον.\n«Αποφασίσαμε να δημιουργήσουμε μία ανταγωνιστική διοργάνωση για τους νέους παίκτες, προκειμένου να έχουν παραστάσεις διεθνών αγώνων σε συλλογικό επίπεδο. Θα δώσει όχι μόνο στους παίκτες, αλλά και σε διαιτητές την ευκαιρία να αποκομίσουν πολύτιμες εμπειρίες», ανέφερε ο πρόεδρος της UEFA, Μισέλ Πλατινί.\nΗ διοργάνωση θα «τρέξει» με την ίδια μορφή για μία διετία, προτού επανεξεταστεί από την UEFA προκειμένου να εγκριθεί ή όχι η συνέχισή της με πιθανές τροποποιήσεις.\nΑξίζει να σημειωθεί πως φέτος ομάδες όπως ο Ολυμπιακός συμμετείχαν σε ένα αντίστοιχο πρωτάθλημα, το Next Gen Series, που ωστόσο δεν διεξαγόταν υπό την αιγίδα της UEFA.\nΔήλωση Τάσου Κουράκη για αξιοποίηση ΕΣΠΑ στη θέρμανση και σίτιση στις φυλακές\nΠού εντοπίστηκαν τα 7.317 νέα κρούσματα σήμερα. 556 οι διασωληνωμένοι, 63 νέοι θάνατοι\n87 νέοι θάνατοι, 561 διασωληνωμένοι. Πού εντοπίστηκαν τα 6.682 σημερινά κρούσματα\n80 νέοι θάνατοι. Πάνω από 2000 κρούσματα στην Αττική. 1345 στη Θεσσαλονίκη. Πού εντοπίστηκαν τα 8129 σημερινά κρούσματα


Βιρτζίνια Γουλφ - περιπετειώδης ζωή και αυτοκτονία - Επιμύθιο | Ιστοροές Πολιτισμού\nYou are at:Home»Λογοτεχνία»Βιρτζίνια Γουλφ – περιπετειώδης ζωή και αυτοκτονία\nΗ Βιρτζίνια Γουλφ είναι μία από τις γνωστότερες συγγραφείς της Μεγάλης Βρετανίας, μυθιστοριογράφος και δοκιμιογράφος, που έμεινε στην ιστορία, σαν μια πρωτοπόρος λογοτέχνης και μία από τις εξέχουσες προσωπικότητες του μοντερνιστικού κινήματος των αρχών του 20ου αιώνα. Βιρτζίνια Γουλφ – περιπετειώδης ζωή και αυτοκτονία.\nΗ Αντελίν Βιρτζίνια Στήβεν γεννήθηκε στο Λονδίνο στις 25 Ιανουαρίου του 1882. Πατέρας της ήταν ο Σερ Λέσλι Στήβεν, γνωστός συγγραφέας, ιστορικός, κριτικός και ορειβάτης αλλά και συντάκτης και ιδρυτικό μέλος του Λεξικού Εθνικής Βιογραφίας. Μητέρα της ήταν η Τζούλια Πρίνσεπ Τζάκσον, γνωστή καλλονή της εποχής της, η οποία προερχόταν από οικογένεια με γυναίκες φημισμένες για την ομορφιά τους, που σημάδεψαν τη βικτωριανή κοινωνία, ως μοντέλα ζωγράφων και φωτογράφων. Βιρτζίνια Γουλφ – περιπετειώδης ζωή και αυτοκτονία.\nΚαι οι δύο γονείς της ήταν ξαναπαντρεμένοι και με παιδιά από προηγούμενους γάμους. Έτσι, η Βιρτζίνια μεγάλωνε αρμονικά, μέσα σε περιβάλλον αγάπης, μαζί με τα 2 αδέλφια της και άλλα 4 ετεροθαλή, στο σπίτι της στο Κένσιγκτον του Λονδίνου. Η οικογενειακή ευτυχία της δεν είχε δυστυχώς διάρκεια, όταν στα 6 χρόνια της, κακοποιήθηκε σεξουαλικά από τον ετεροθαλή αδελφό της Τζέραλντ Ντάκγουορθ. Το γεγονός αυτό την τραυμάτισε ανεπανόρθωτα. Σοβαρά ψυχολογικά προβλήματα άρχισαν να εμφανίζονται στη μικρή Βιρτζίνια.\nΗ κακοποίηση από τον αδελφό της\nΟ ετεροθαλής αδελφός της όμως, δεν σταμάτησε εκεί, εφόσον κακοποιούσε και την αδελφή της Βανέσα. Τα δύο μικρά κορίτσια δεν τολμούσαν αν μιλήσουν σε κανέναν στο σπίτι τους, όπου κανείς δεν είχε καταλάβει το παραμικρό. Το 1895 η μητέρα της Τζούλια πέθανε, όταν η Βιρτζίνια ήταν 13 ετών. Η ίδια έγραψε αργότερα για το θάνατο της μητέρας της ότι ήταν «η χειρότερη καταστροφή που μπορούσε να συμβεί».\nΑπό τότε ξεκίνησε και η συστηματική σεξουαλική της κακοποίηση. Η Βιρτζίνια πάθαινε συχνά, νευρικούς κλονισμούς. Το 1897 πέθανε η ετεροθαλής αδελφή της Στέλλα. Καταρρακωμένη, η Βιρτζίνια, πάθαινε ολοένα και συχνότερα, νευρικούς κλονισμούς και καταθλίψεις. Ο αδελφός της όμως, δεν έδειξε κανένα έλεος. Βιρτζίνια Γουλφ – περιπετειώδης ζωή και αυτοκτονία.\nΗ σεξουαλική της κακοποίηση σταμάτησε το 1904, όταν πέθανε ο αγαπημένος πατέρας της. Το χτύπημα από το θάνατο του πατέρα της ήταν τέτοιο, που χρειάστηκε να νοσηλευτεί για να μπορέσει να αντιμετωπίσει το χαμό του. Από εκεί και πέρα, νοσηλεύτηκε πολλές φορές, μέχρι το τέλος της ζωής της. Εκείνη την εποχή, τα αδέλφια της Μπράιαν και Βανέσα πούλησαν το πατρικό τους σπίτι και αγόρασαν ένα καινούργιο, στην περιοχή του Μπλούμσμπερι. Με τις διασυνδέσεις των αδελφιών της, η Βιρτζίνια ήλθε σε επαφή με το περιβόητο Bloomsbury Group, ένα κύκλο από διανοούμενους και καλλιτέχνες, που έγινε πασίγνωστος από μια φάρσα που σκάρωσε το 1910.\nΟ κύκλος του Μπλούμπερυ\nΜέλη του κύκλου, μέσα στους οποίους συμμετείχε και η Βιρτζίνια, μασκαρεύτηκαν, υποδυόμενοι την αντιπροσωπεία της βασιλικής οικογένειας της Αιθιοπίας και ξεγελώντας τους, κατάφεραν να πείσουν αξιωματούχους του Βασιλικού Ναυτικού της Αγγλίας, να τους ξεναγήσουν στο καμάρι του βασιλικού στόλου, το πολεμικό πλοίο HMS Dreadnought.\nΉταν τότε, που ήλθε πιο κοντά με το Λέοναρντ Γουλφ, συγγραφέα και μέλος της ομάδας Μπλούμσμπερι. Ο φλογερός έρωτας που αναπτύχθηκε ανάμεσά τους, επρόκειτο να καταλήξει στο γάμο τους, στις 10 Αυγούστου 1912, ένας έρωτας που κράτησε για το υπόλοιπο της ζωής τους. Συνεργάστηκαν επίσης επαγγελματικά, ιδρύοντας το 1917 τις εκδόσεις Hogarth Press που δημοσίευσαν στη συνέχεια το μεγαλύτερο μέρος των έργων της.\nΗ ομάδα Μπλούμσμπουρι στην οποία ανήκαν οι Γουλφ είχε μία «ανοικτή» στάση σχετικά με το σεξ και τη σεξουαλικότητα και επέτρεπε διάφορες «ατασθαλίες». Μέσω της ομάδας, γνώρισε τη συγγραφέα Βίτα Σάκβιλ-Ουέστ, το 1922. Σύμφωνα με τη Σάκβιλ-Ουέστ, η σχέση τους ήταν περισσότερο συναισθηματική, παρά σεξουαλική, καθώς συνευρέθηκαν μόλις 2 φορές. Λέγεται ότι το βιβλίο της Γουλφ «Ορλάντο» ήταν εμπνευσμένο από τη σχέση αυτή. Ο γιος της Βίτα Σάκβιλ-Ουέστ, συγγραφέας Νάιτζελ Νίκολσον, θα χαρακτήριζε το «Ορλάντο» ως την «πιο μακροσκελή και γοητευτική ερωτική επιστολή στην ιστορία της λογοτεχνίας».\nΗ ομοφυλία της και η “Κυρία Ντάλαγουέι”\nΑκόμη και όταν τερματίστηκε ο δεσμός της Γουλφ με την Σάκβιλ-Ουέστ, οι δύο γυναίκες έμειναν πολύ καλές φίλες. Αρκετά χρόνια πριν τη γνωριμία της με το σύζυγό της, η Βιρτζίνια είχε αρχίσει το συγγραφικό της έργο. Το 1915 κυκλοφόρησε το πρώτο της βιβλίο με τίτλο «The Voyage Out». Το έργο όμως που την έκανε γνωστή ήταν το «Η Κυρία Ντάλογουέι» που ήταν το τέταρτο κατά σειρά μυθιστόρημά της, και εισέπραξε διθυραμβικές κριτικές.\nΚατά τη διάρκεια της καριέρας της, η Βιρτζίνια Γουλφ βρισκόταν τακτικά σε κολέγια και πανεπιστήμια ως ομιλήτρια, γράφοντα παράλληλα, σπουδαία δοκίμια και πολλά διηγήματα. Μέχρι τα 45 της, ήταν ήδη επιφανής διανοούμενη, έχοντας εγκαθιδρυθεί και ως συγγραφέας αλλά και ως καινοτόμος στοχαστής. Η ικανότητά της να ακροβατεί ανάμεσα στις ονειρικές σκηνές και τη «σφιχτή» λογοτεχνική πλοκή θα της εξασφάλιζε σεβασμό στους λογοτεχνικούς κύκλους αλλά και την αγάπη φυσικά του παγκόσμιου κοινού.\nΠαρά την εξαίσια φήμη της ωστόσο, η Γουλφ θα συνέχιζε να υποφέρει σε όλη της τη ζωή από ξεσπάσματα της κλινικής της κατάθλιψης, συνοδευόμενα από δραματικές κυκλοθυμικές αλλαγές. Οι σύγχρονες διαγνωστικές τεχνικές οδηγούν στο συμπέρασμα ότι η Βιρτζίνια Γουλφ υπέφερε από διπολική διαταραχή. Ο σύζυγός της Λέοναρντ βρισκόμενος πάντα στο πλευρό της, πρόσεχε κάθε σημάδι που μπορεί να έδειχνε ενδεχόμενη επιδείνωση της ψυχολογίας της. Παρά τις προσπάθειές του, η Βιρτζίνια βυθιζόταν όλο και περισσότερο, την εποχή μάλιστα που δούλευε στο τελευταίο της χειρόγραφο.\nΤο σημείωμά της και η αυτοκτονία της\nΉταν τα χρόνια του Β΄ Παγκόσμιου Πολέμου, με το σπίτι τους να έχει καταστραφεί από τους βομβαρδισμούς των ναζί και την Βιρτζίνια να ανησυχεί για την τύχη του εβραίου συζύγου της και τον κίνδυνο σύλληψής του. Μέσα σε αυτό το κλίμα και υπό την επήρεια άλλης μιας νευρικής, καταθλιπτικής κρίσης, το πρωί της 28ης Μαρτίου 1941, η Βιρτζίνια Γουλφ φόρεσε το παλτό της και βγήκε από το σπίτι της, κατευθυνόμενη προς το ποτάμι. Στο δρόμο μάζευε πέτρες που τις έβαζε στην τσέπη της και λίγο αργότερα, έπεφτε στα ορμητικά νερά του ποταμού Ουζ.\nΣτο σημείωμα που άφησε στο σύζυγό της πριν φύγει από το σπίτι έγραφε: «Αισθάνομαι σίγουρα πως τρελαίνομαι πάλι. Αισθάνομαι ότι δε μπορούμε να ξαναπεράσουμε άλλον έναν σαν εκείνους τους φοβερούς χρόνους. Και δεν θα συνέλθω ξανά τούτη τη φορά. Αρχίζω ν’ ακούω φωνές και δε μπορώ να συγκεντρωθώ. Έτσι κάνω κείνο που μου φαίνεται καλύτερο για όλους μας. Μου ‘χεις δώσει τη μέγιστη δυνατή ευτυχία. Ήσουν με κάθε τρόπο όλα αυτά που κανείς δε θα μπορούσε να ‘ναι. Δε γνωρίζω δυο ανθρώπους που θα μπορούσαν να είναι ευτυχέστεροι, μέχρι που με χτύπησε τούτη η φοβερή αρρώστια. Δεν μπορώ να την παλέψω άλλο. Ξέρω ότι χαλώ τη ζωή σου, που χωρίς εμένα θα μπορούσες να κάνεις. Και το ξέρεις πως το ξέρω.\nΗ παρακαταθήκη που άφησε το άψυχο σώμα της\nΒλέπεις, δεν μπορώ μήτε να γράψω… ακόμη κι αυτό. Δε μπορώ να διαβάσω. Θέλω να πω πως οφείλω όλη την ευτυχία της ζωής μου σε σένα. Ήσουν ολότελα υπομονετικός μαζί μου και καλός σ’ απίστευτο βαθμό. Θέλω να σ’ το πω αυτό – ο καθένας το ξέρει. Αν κάποιος θα μπορούσε να μ’ είχε σώσει, αυτός θα ‘σουν εσύ. Όλα έχουνε χαθεί για μένα, μα βεβαιώνω για την καλοσύνη σου. Δεν μπορώ να συνεχίσω να χαλώ τη ζωή σου άλλο. Δεν σκέφτομαι ότι δυο άνθρωποι θα μπορούσαν να ‘ναι ευτυχέστεροι απ’ όσο ήμασταν εμείς».\nΤο άψυχο σώμα της παρασυρμένο από το ρεύμα, βρέθηκε μετά από τρεις εβδομάδες, στις 18 Απριλίου 1941. Ο σύζυγός της Λέοναρντ την έθαψε κάτω από ένα δέντρο, στον κήπο του σπιτιού τους, στο Ρόντμελ του Σάσσεξ. Παρά το γεγονός ότι η φήμη της μειώθηκε στη μεταπολεμική περίοδο, οι ιστορίες και τα δοκίμιά της έζησαν μια δεύτερη ακμή, την εποχή του φεμινιστικού κινήματος της δεκαετίας του ’70. Η Βιρτζίνια Γουλφ παραμένει μια από τις γνωστότερες συγγραφείς του 20ού αιώνα.\nΜερικά από τα κυριότερα έργα της είναι το «το ταξίδι», «μέρα και νύχτα», «η κυρία Ντάλαγουέι», «στο φάρο», «τα χρόνια», «Ορλάντο», «τα κύματα», «between the acts», «Collected Essays», «το δωμάτιο του Ιάκωβου» και πολλά άλλα.\nπηγή, φωτογραφίες: https://enallaktikidrasi.com\nσχετικοί σύνδεσμοι: H αλεπού, η φίλη;


ΕΜΥ Καιρός - Έκτακτο δελτίο: Πρόγνωση αύριο 16 Δεκεμβρίου- Άγιος Μόδεστος γιορτή - ΕΚΚΛΗΣΙΑ ONLINE\nΕΜΥ Καιρός – Έκτακτο δελτίο: Πρόγνωση αύριο 16 Δεκεμβρίου- Άγιος Μόδεστος γιορτή\nΤετάρτη, 15 Δεκεμβρίου 2021 18:34\nΑρχική » ΝΕΑ » ΕΜΥ Καιρός – Έκτακτο δελτίο: Πρόγνωση αύριο 16 Δεκεμβρίου- Άγιος Μόδεστος γιορτή\nΕΜΥ ΚΑΙΡΟΣ ΕΚΤΑΚΤΟ ΔΕΛΤΙΟ: Η πρώτη πρόγνωση καιρού της ΕΜΥ για αύριο Πέμπτη 16 Δεκεμβρίου 2021. Νεφώσεις με τοπικές βροχές στα ανατολικά ηπειρωτικά, χιονοπτώσεις σε χαμηλά υψόμετρα στη Θράκη και στα ορεινά της κεντρικής και νότιας χώρας, ισχυροί βόρειοι άνεμοι στο Αιγαίο, παγετός στα βόρεια ηπειρωτικά τις πρώτες πρωινές και βραδινές ώρες, θερμοκρασία σε μικρή πτώση στα νησιά του Αιγαίου.\nΓια την Πέμπτη 16 Δεκεμβρίου 2021 προβλέπονται νεφώσεις τοπικά αυξημένες με τοπικές βροχές στη Στερεά Ελλάδα, στην Πελ/νησο και τη Θράκη, και χιονοπτώσεις στα ορεινά. Στον Έβρο θα σημειωθεί χιονόπτωση ή χιονόνερο ακόμη και σε πεδινές περιοχές. Παγετός θα σημειωθεί στα βόρεια ηπειρωτικά τις νυχτερινές και πρώτες πρωινές ώρες.\n6 μήνες πριν ΕΛΛΑΔΑ, ΝΕΑΆγιος Μόδεστος, αυριο, ΔΕΛΤΙΟ, δελτίο καιρού, έκτακτο, ΕΜΥ, ΘΕΡΜΟΚΡΑΣΙΑ, καιρός, Ο ΚΑΙΡΟΣ, ΠΡΟΓΝΩΣΗ\nΚΟΡΟΝΟΙΟΣ : Στα 4.801 τα νέα κρούσματα σήμερα- Freedom pass παράτασηΨίχουλα τα αναδρομικά 2022: ΟΠΕΚΑ- Πληρωμή Συντάξεων Ιανουαρίου ΙΚΑ\nΕΜΥ Καιρός: Έκτακτο δελτίο για σήμερα Τρίτη 1 Μαρτίου- Καλό μήνα Μάρτιος Ευχές\nΕΜΥ ΚΑΙΡΟΣ ΕΚΤΑΚΤΟ ΔΕΛΤΙΟ: ο καιρός σήμερα Τρίτη 1 Μαρτίου 2022 σύμφωνα με το έκτακτο δελτίο καιρού της ΕΜΥ. Κατά τόπους ισχυρές βροχές και καταιγίδες θα εκδηλωθούν στη Θεσσαλία, τη δυτική και κεντρική Στερεά, την ανατολική Πελοπόννησο και την Κρήτη. Κατά τόπους πυκνές χιονοπτώσεις θα σημειωθούν στα ηπειρωτικά ορεινά, στα ημιορεινά της Ηπείρου, της Θεσσαλίας, της δυτικής και κεντρικής Στερεάς και σε περιοχές με χαμηλότερο υψόμετρο της δυτικής και κεντρικής Μακεδονίας. Οι άνεμοι θα πνέουν από βόρειες διευθύνσεις 3 με 5 και τοπικά στο Αιγαίο 6 μποφόρ. Η θερμοκρασία θα παραμείνει σε σχετικά χαμηλά επίπεδα φθάνοντας στα βόρεια τους 07 με 09 βαθμούς, στα κεντρικά τους 10 με 12 βαθμούς και στις υπόλοιπες περιοχές τους 13 με 14 βαθμούς Κελσίου. Παγετός θα σημειωθεί κατά τόπους στα ηπειρωτικά τις πρωινές και βραδινές ώρες, που θα είναι τοπικά ισχυρός στα βόρεια.\nΚΑΙΡΟΣ ΑΥΡΙΟ ΕΜΥ ΕΚΤΑΚΤΟ ΔΕΛΤΙΟ: ο καιρός αύριο Τρίτη 25 Ιανουαρίου 2022 σύμφωνα με το έκτακτο δελτίο καιρού που εξέδωσε η ΕΜΥ. Χιονοπτώσεις κατά τόπους πυκνές στις Σποράδες, την Εύβοια, την ανατολική Θεσσαλία (κυρίως Μαγνησία), την ανατολική Στερεά, την ανατολική Πελοπόννησο, τις Κυκλάδες, την Κρήτη και τα νησιά του ανατολικού Αιγαίου που από το μεσημέρι και από τα βόρεια θα εξασθενήσουν. Οι άνεμοι θα πνέουν βόρειοι βορειοανατολικοί 5 με 7 και στο Αιγαίο 8 με 9 μποφόρ με βαθμιαία εξασθένηση από το απόγευμα. Η θερμοκρασία θα διατηρηθεί σε πολύ χαμηλά επίπεδα. Οι μέγιστες τιμές της δεν θα ξεπεράσουν στα δυτικά και τα νησιά τους 8 με 9 βαθμούς και στα υπόλοιπα ηπειρωτικά τους 3 με 5 βαθμούς Κελσίου. Παγετός θα σημειωθεί στα ηπειρωτικά, ο οποίος θα είναι κατά τόπους ισχυρός ενώ στα βορειοδυτικά θα είναι ολικός.\nΚαιρός ΕΜΥ – Έκτακτο δελτίο για σήμερα Πέμπτη 10 Φεβρουαρίου- Άγιος Χαράλαμπος γιορτή\nΚΑΙΡΟΣ ΕΜΥ ΕΚΤΑΚΤΟ ΔΕΛΤΙΟ: ο καιρός σήμερα Πέμπτη 10 Φεβρουαρίου 2022, σύμφωνα με το έκτακτο δελτίο καιρού της ΕΜΥ. Γενικά αίθριος καιρός στο μεγαλύτερο μέρος της χώρας. Λίγες νεφώσεις παροδικά αυξημένες προβλέπονται στην Κρήτη και μέχρι το μεσημέρι στην ανατολική Στερεά, την ανατολική Πελοπόννησο, την Εύβοια και τις Κυκλάδες. Οι άνεμοι θα πνέουν στα ανατολικά από βόρειες διευθύνσεις 3 με 5, στο νότιο Αιγαίο 6 με 7 και στα νοτιοανατολικά τοπικά 8 μποφόρ με σταδιακή εξασθένηση. Στα δυτικά θα είναι μεταβλητοί ασθενείς. Η θερμοκρασία θα σημειώσει μικρή άνοδο ως προς τις μέγιστες τιμές της και θα φθάσει στα βόρεια τους 12 με 13 βαθμούς και στην υπόλοιπη χώρα τους 14 με 16 και τοπικά στα δυτικά τους 17 βαθμούς Κελσίου. Τις πρωινές και τις βραδινές ώρες στα κεντρικά και τα βόρεια ηπειρωτικά θα σημειωθεί κατά τόπους παγετός.\nΕΜΥ ΚΑΙΡΟΣ : Πρόγνωση με βροχές-Έκτακτο δελτίο για αύριο 14 Φεβρουαρίου\nΕΜΥ ΚΑΙΡΟΣ ΕΚΤΑΚΤΟ ΔΕΛΤΙΟ: Η πρώτη πρόγνωση καιρού της ΕΜΥ για αύριο Παρασκευή 14 Φεβρουαρίου 2020. Βροχές και καταιγίδες στο μεγαλύτερο μέρος της χώρας αναμένονται την Παρασκευή 14 Φεβρουαρίου 2020. Η θερμοκρασία κατά τόπους θα παρουσιάσει μικρή πτώση. Έως 7 μποφόρ στο Αιγαίο.\nΕΜΥ Καιρός – Έκτακτο δελτίο: Πρόγνωση αύριο 6 Ιουλίου, Φωτιά τώρα – Αγία Κυριακή Γιορτή


Γ. Σγουρός: Με τον αραμπά η απορροφητικότητα των κοινοτικών κονδυλίων – DytikaPotami\nHome > Δημοτικά > Περιφέρειες > Γ. Σγουρός: Με τον αραμπά η απορροφητικότητα των κοινοτικών κονδυλίων\n12 Απριλίου 2019 vukentra537\nΦιλοξενούμενος του Άκη Παυλόπουλου στην εκπομπή «Παρεμβάσεις» στον Blue Sky ήταν ο Γιάννης Σγουρός. Ο υποψήφιος Περιφερειάρχης Αττικής μίλησε για:\nΤην απορροφητικότητα από το ΠΕΠ Αττικής\nΕμείς παραδώσαμε το προηγούμενο ΠΕΠ (2007-2013) σε απορρόφηση 85% και σήμερα το ΠΕΠ Αττικής έχει απορρόφηση 25%. Η Αττική είναι πίσω σε απορροφητικότητα από άλλες Περιφέρειες όπως π.χ. η Κεντρική Μακεδονία. Παράλληλα βασικοί άξονες για την επιχειρηματικότητα και την καινοτομία άργησαν πολύ να ενεργοποιηθούν και είναι σε πολύ χαμηλά επίπεδα.\nΤο παραδώσαμε σε πολύ καλή κατάσταση ωστόσο τα πρώτα δύο τρία χρόνια δεν το πρόσεξαν με αποτέλεσμα να υποβαθμιστεί. Η αρμοδιότητα για τη διαχείρισή του πρέπει να περιέλθει, όπως έχω προτείνει πολλές φορές, στον Δήμο της Αθήνας που έχει προσωπικό καθαριότητας και πρασίνου για να το συντηρεί και τη Δημοτική Αστυνομία για να το επιτηρεί, όπως συμβαίνει με όλα τα μεγάλα πάρκα σε όλο τον κόσμο.\nΓια το εάν παίζει ρόλο για την επιτυχία ενός αιρετού μια φίλα διακείμενη κυβέρνηση\nΚατά τη διάρκεια της θητείας μου πέρασαν πολλές και διαφορετικές κυβερνήσεις. Είτε ανήκα στον ίδιο πολιτικό χώρο, είτε όχι, η πολιτική μας και η στάση μας απέναντι στην κεντρική διοίκηση ήταν ίδια. Γι’ αυτό και πετύχαμε. Αντίθετα την περίοδο 2014-2019 η κα Δούρου παρά το ό,τι είχε μια κυβέρνηση που της έκανε όλα τα χατίρια, απέτυχε διότι ταυτίστηκε απόλυτα με το κόμμα.\nTagged αυτοδιοικητικές εκλογές μαϊου Γιάννης Σγουρός εκλογές περιφέρειας αττικής εσπα περιφέρειας αττικής περιφέρεια αττικής υποψήφιος περιφερειάρχης αττικής


Ανολοκλήρωτο το έργο του νέου δικτύου ύδρευσης στο Κεραμίδι - e-thessalia.gr\nΑνολοκλήρωτο το έργο του νέου δικτύου ύδρευσης στο Κεραμίδι\n16 Απριλίου 2019, 11:29 16 Απριλίου 2019\nΣυνάντηση με κατοίκους στο Κεραμίδι και στο Βένετο, τις δύο περιοχές του ορεινού όγκου του Δήμου Ρήγα Φεραίου, είχαν ο υποψήφιος δήμαρχος Ρήγα Φεραίου κ. Χαράλαμπος Πάσχος μαζί με υποψήφιους δημοτικούς και τοπικούς συμβούλους.\nΣτις διαδοχικές συναντήσεις τόσο στο Κεραμίδι όσο και στο Βένετο συζητήθηκαν τα πολλά προβλήματα που αντιμετωπίζουν οι δύο αυτές περιοχές, ενώ κατατέθηκαν συγκεκριμένες προτάσεις για την αντιμετώπιση των προβλημάτων.\n«Το Κεραμίδι και το Βένετο αποτελούν τις δύο μοναδικές περιοχές του ορεινού όγκου του Δήμο μας που, παρότι έχουν πλούσιες δυνατότητες να αξιοποιηθούν και να αναβαθμιστούν, δυστυχώς τα τελευταία πέντε χρόνια εγκαταλείφθηκαν από την σημερινή ανίκανη και διχασμένη δημοτική αρχή» τόνισε ο υποψήφιος δήμαρχος Ρήγα Φεραίου κ. Χαράλαμπος Πάσχος και συμπλήρωσε πως «στο Κεραμίδι το πολύ σπουδαίο έργο της αντικατάστασης του δικτύου ύδρευσης με ένα προϋπολογισμό άνω από ένα εκατομμύριο ευρώ παραμένει ανολοκλήρωτο, με αποτέλεσμα οι κάτοικοι να πίνουν ακόμη νερό από ένα πεπαλαιωμένο δίκτυο το οποίο αποτελείται από αμιαντοσωλήνες. Να θυμίσουμε πως αυτό το έργο σχεδιάστηκε και χρηματοδοτήθηκε από το ΕΣΠΑ μέσα από ενέργειες της προηγούμενη δημοτικής αρχής της κ. Ελένης Λαίτσου. Και μάλιστα είχαν ξεκινήσει και οι εργασίες κατασκευής του. Ωστόσο η σημερινή δημοτική αρχή φάνηκε ανίκανη να το ολοκληρώσει. Και όχι μόνο αυτό αλλά με τους ερασιτεχνικούς χειρισμούς της το οδήγησε εκτός χρηματοδότησης. Έχουν περάσει πέντε χρόνια και οι εργασίες του νέου δικτύου ύδρευσης έχουν κωλύσει σε πολύ χαμηλά ποσοστά, όταν θα έπρεπε να είχε ολοκληρωθεί εδώ και τουλάχιστον τρία χρόνια και οι κάτοικοι να πίνουν νερό από ένα νέο και σύγχρονο δίκτυο. Εμείς ως δημοτική παράταξη διαβεβαιώνουμε τους δημότες μας ότι θα ολοκληρώσουμε άμεσα και με ασφάλεια το νέο δίκτυο ύδρευσης και έτσι το Κεραμίδι θα απεξαρτηθεί μια και καλή από τους αμιαντοσωλήνες, η δημόσια υγεία θα ενισχυθεί και η ποιότητας ζωής θα βελτιωθεί.\nΠαράλληλα η καθημερινότητα των δημοτών στο Κεραμίδι υποβαθμίστηκε με την απουσία καθαριότητας, την μη εύκολη πρόσβαση στις καλλιέργειες, την μη εκτέλεση εργασιών μέσα στο χωριό. Την ίδια στιγμή η παραλία του Καμαρίου αφέθηκε στην τύχη της. Η οδική πρόσβαση είναι δύσκολη, ο δρόμος δεν συντηρήθηκε επαρκώς, αλλά και οι ίδιες υποδομές στο Καμάρι χρειάζονται ενίσχυση. Αντί το Καμάρι να γίνει ο μαγνήτης για χιλιάδες τουρίστες που θα αναζωογονούσαν την ευρύτερη περιοχή, δυστυχώς παρέμεινε στο περιθώριο με μια δημοτική αρχή που δεν μπόρεσε να εξασφαλίσει τίποτα για τους κατοίκους και τους επαγγελματίες».\nΓια τα ζητήματα που αφορούν στο Βένετο ο κ. Πάσχος τόνισε πως «ο εξαιρετικής ομορφιάς οικισμός του Βένετου έχει μαραζώσει στα πέντε χρόνια της σημερινής δημοτικής αρχής. Κανένα νέο έργο δεν έγινε, δεν αναδείχθηκε ο πολιτιστικός πλούτος της περιοχής, απουσιάζουν οι εκδηλώσεις, οι παρεμβάσεις στην οδοποιία, στην καθαριότητα. Το χωριό παραμένει ουσιαστικά αποκλεισμένο από τις δύο πανέμορφες και κοντινές παραλίες, το Κουλούρι και το Πετρομέλισσο, και για να φτάσουν μέχρι εκεί οι κάτοικοι και οι επισκέπτες χρειάζονται τρακτέρ. Αυτή η άσχημη κατάσταση θα αλλάξει και θα κάνουμε όλες τις απαιτούμενες παρεμβάσεις για να βελτιωθεί η οδική πρόσβαση και το Βένετο να γίνει ένας περιζήτητος προορισμός».\nΟ κ. Πάσχος κατέληξε λέγοντας πως «εμείς ως η νέα δημοτική αρχή που έρχεται, θέλουμε να διαβεβαιώσουμε τους δημότες μας στο Κεραμίδι και στο Βένετο πως θα είμαστε με τους πολλούς και όχι με τους λίγους. Θα είμαστε μια δημοτική αρχή που θα σέβεται τους δημότες και δεν θα κάνει επιλεκτικές εξυπηρετήσεις με αντάλλαγμα τις ψήφους. Έχουμε δύο πανέμορφους προορισμούς το Κεραμίδι και το Βένετο, που αντί να αξιοποιηθούν, εγκαταλείφθηκαν. Αυτή η κατάσταση απαξίωσης με ευθύνη της σημερινής δημοτικής αρχής, θα λάβει τέλος και οι κάτοικοι μέσα από ένα συγκεκριμένο σχέδιο ενεργειών και παρεμβάσεων θα βιώσουν τις πραγματικές συνθήκες αναβάθμισης της καθημερινότητάς τους».\nΠροηγούμενο ΆρθροΥποψήφιος ευρωβουλευτής με την “Ελληνική Λύση” ο Παύλος ΜαρκάκηςΕπόμενο ΆρθροΜε πουλερικά ενίσχυσε την Μητρόπολη Δημητριάδος ο Εφραίμ


Παναθηναϊκός: Αμφίβολοι Μποχωρίδης και Μέικον για το παιχνίδι με το Περιστέρι | Πράσινος Τύπος\nΠαναθηναϊκός: Αμφίβολοι Μποχωρίδης και Μέικον για το παιχνίδι με το Περιστέρι\nΔημοσιεύθηκε 2 μήνες πριν, στις 7:28:0 3/12/2022,\nΓεμάτο ξανά το απουσιολόγιο του Πρίφτη.\nΑμφίβολη εξακολουθεί να είναι η συμμετοχή των Λευτέρη Μποχωρίδη και Ντάριλ Μέικον για το κυριακάτικο (13/3) παιχνίδι με το Περιστέρι για την Basket League, ενώ εκτός θα βρίσκονται σίγουρα πέντε παίκτες.\nΟ λόγος για τους Χάουαρντ Σαντ-Ρος, Βασίλη Καββαδά και Λευτέρη Μαντζούκα που ταλαιπωρούνται τις τελευταίες μέρες από ίωση, τη στιγμή που σταθερά απόντες παραμένουν Ιωάννης Παπαπέτρου και Στεφάν Γιόβιτς.\nΌσον αφορά τους Μέικον-Μποχωρίδη, αμφότεροι έβγαλαν μέρος της προπόνησης σήμερα (12/3) και η συμμετοχή τους κόντρα στο Περιστέρι θα κριθεί λίγο πριν το τζάμπολ.\nΘυμίζουμε, ότι από την προπόνηση της Παρασκευής (11/3) απουσίαζαν συνολικά επτά(!) παίκτες, με αποτέλεσμα όσοι ήταν υγιείς να προπονηθούν ατομικά, καθώς δεν μπορούσε με αυτά τα δεδομένα να διεξαχθεί καν το πρόγραμμα του Δημήτρη Πρίφτη!


Hellenic Aerospace Industry - 02/05/2018: Ο βουλευτής Α’ Αθηνών & Τομεάρχης Εθνικής Άμυνας της Ν.Δ. πραγματοποίησε επίσκεψη στην ΕΑΒ\nΤανάγρα, 2 Μαΐου 2018\nΑντιπροσωπεία της Νέας Δημοκρατίας με επικεφαλής τον Βουλευτή Α’ Αθηνών & Τομεάρχη Εθνικής Άμυνας κ. Βασίλη Κικίλια επισκέφθηκε τις εγκαταστάσεις της Ελληνικής Αεροπορικής Βιομηχανίας και έγινε δεκτή από τον Πρόεδρο Δ.Σ. της εταιρείας κ. Ζαχαρία Γκίκα, το Διευθύνοντα Σύμβουλο κ. Γεώργιο Μαζαράκο, τoν Αντιπρόεδρο Δ.Σ. κ. Χαράλαμπο Παπασπύρο και υψηλόβαθμα στελέχη της εταιρείας.\nΣτο πλαίσιο επίσκεψης έγινε ενημερωτική γενική παρουσίαση για την πολύπλευρη δραστηριότητα και το σημαντικό έργο της ΕΑΒ και τονίσθηκε η συμβολή της στην υποστήριξη των πτητικών μέσων των Ενόπλων Δυνάμεων και των Σωμάτων Ασφαλείας και γενικότερα η στρατηγική της σημασία στην Εθνική Άμυνα και την Οικονομία της χώρας. Επίσης πραγματοποιήθηκε συνάντηση της αντιπροσωπείας της Ν.Δ. με το Σωματείο των Εργαζομένων.\nΑκολούθησαν ξεναγήσεις στα Εργοστάσια όπου η αντιπροσωπεία είχε την ευκαιρία να ενημερωθεί για τα εν εξελίξει προγράμματα της εταιρείας.


Δευτέρα 24/4 ● 02:42\nΑφού παραχωρήσει το email, τις ιστοσελίδες, τις εφαρμογές για κινητά και τα διαφημιστικά της εργαλεία στη νέα μητρική, το εναπομείναν κομμάτι της Yahoo θα μετονομαστεί σε Altaba. Για όσους δεν θυμούνται, η Verizon αναδείχθηκε νικήτρια για την εξαγορά, αντί 4,8 δισ. δολαρίων, των βασικών δραστηριοτήτων της Yahoo, που περιλαμβάνουν τα πάντα πλην των μεριδίων της Yahoo στην Alibaba και την Yahoo Japan και της πνευματικής της ιδιοκτησίας. Εάν ο αριθμός του 1 δισεκατομμυρίου ενεργών χρηστών της Yahoo είναι ακριβής, τότε η Verizon θα έχει πετύχει ένα σπουδαίο deal, πληρώνοντας λιγότερα από 5 δολάρια για κάθε χρήστη.\nΤο κλείσιμο της συμφωνίας σε τόσο χαμηλό τίμημα για την πάλαι ποτέ βασίλισσα του διαδικτύου είναι ενδεικτικό των κακών χειρισμών της Mayer. Όταν ανέλαβε τα ηνία τον Ιούλιο του 2012, ένας υπάλληλος κρέμασε στα γραφεία της εταιρείας μια αφίσα με το πρόσωπο της Mayer και από πάνω γραμμένη τη λέξη "ελπίδα" με κεφαλαία, έντονα γράμματα. Το αστέρι του τεχνολογικού κλάδου ήταν τότε η καλύτερη ελπίδα της "ηλικιωμένης" εταιρείας του διαδικτύου να σταθεί ξανά στα πόδια της έπειτα από πολλά χρόνια κακοδιαχείρισης, αμφισβητούμενων εξαγορών πολλών δισ. δολαρίων και ανικανότητας να εστιάσει είτε στην τεχνολογία, είτε στα μίντια. Αντ αυτού η Mayer θα αποχωρήσει πιθανότατα ως η τελευταία CEΟ μιας ανεξάρτητης Yahoo εξαιτίας μιας σειρά αντίστοιχων λαθών. Ωστόσο, η αποτυχία της εταιρείας να ανακάμψει δεν χρεώνεται εξ ολοκλήρου στην Mayer. Για το μεγαλύτερο μέρος της 21χρονης ιστορίας της, η Yahoo δεν είχε ξεκάθαρο σκοπό. Άλλαζε συνεχώς CEOs, δαπανούσε τεράστια ποσά για υπηρεσίες, όπως η Geocities, ενώ έχασε γρήγορα το προβάδισμα από νεότερους κολοσσούς της διαφήμισης στο διαδίκτυο, όπως η Google και τo Facebook. Όταν ρωτήθηκε τι πήγε στραβά υπό τη διοίκηση της Mayer, ένας πρώην υπάλληλος απάντησε χαρακτηριστικά: "Ρωτήστε όλους τους CEOs που προηγήθηκαν".\nΤο όνομα Altaba φέρεται να προέρχεται από το συνδυασμό λέξεων "alternative" (εναλλακτική) και Alibaba. Το εναπομείναν κομμάτι της Yahoo θα εξακολουθεί υπό τη νέα του ονομασία να ελέγχει το πολύτιμο μερίδιο της Yahoo στον κινεζικό κολοσσό ηλεκτρονικού εμπορίου αλλά και στην Yahoo Japan. Υπενθυμίζεται ότι η Yahoo κατέχει περίπου το 15% της Alibaba, η αξία του οποίου ανέρχεται περίπου στα 15 δισ. δολάρια. Η ιδέα πίσω από το όνομα φέρεται να είναι ότι η μετοχή της Altaba θα μπορεί πλέον να αποτελέσει εναλλακτική έναντι της Alibaba αφού η Yahoo έχει ένα τόσο μεγάλο μερίδιο στην κατοχή της.\nΗ αλλαγή ονόματος είναι επίσης άλλη μία χαρακτηριστική εξέλιξη της "αποκαθήλωσης" της Yahoo. Η εταιρεία που κάποτε κυριαρχούσε στο διαδίκτυο και παραμένει η τρίτη μεγαλύτερη ιστοσελίδα σε επισκεψιμότητα στις ΗΠΑ, θα αποτελεί πλέον "όχημα" για την κατοχή μετοχών της Alibaba. Η νέα εταιρεία, η οποία θα είναι εισηγμένη, θα κατέχει επίσης μερίδιο 35,5% στην ιαπωνική θυγατρική Yahoo Japan, καθώς επίσης τη ρευστότητα και τις πατέντες της Yahoo.\nΜε νέα ταυτότητα ετοιμάζεται να περάσει στην Verizon.